Olsavszky je rekao da postoje diskusije na međunarodnom nivou kada su u pitanju rezultati testiranja na korona virus, te da WHO još prikuplja podatke kako bi se utvrdilo koji bi serološki testovi dali najtačnije rezultate.\n"Kada su u pitanju vakcine i liječenja, u toku je veliki značajan ogled, a posmatraju se četiri kandidata za terapiju, iako sada ne postoji specijalna terapija. WHO je u ulozi koordinatora i već su u toku pretklinički ogledi", rekao je Oslavszky.\nOn je istakao da WHO prati epidemiološku situaciju u cijelom svijetu, a posebno u BiH gdje je, kako je naveo, vidljivo zaravnanje krive kada je u pitanju korona virus, što znači da su uvedene mjere efikasne te je istakao da se razgovara s državama članicama o daljem razvoju događaja.\n"Trenutno predviđamo tri scenarija, potpuni prekid prenošenja bolesti s čovjeka na čovjeka, zatim talasi koji se ponavljaju i kontinuirana transmisija niskog intenziteta, odnosno niskog nivoa. Mi smatramo da je ovaj drugi scenario, ponavljajući talasi, najvjerovatniji, uz kontinuiranju transmisiju niskog nivoa", kazao je Olsavszky.\nOlsavszky je dodao da je u Banjaluku dopremljeno 5.000 kompleta za testiranje, što je donacija WHO-a, te USAID-a i Klinike Mayo, s kojom su sarađivali i doktori jedinice za intenzivnu njegu banjalučke bolnice.


Jedna od mogućnosti mogla bi biti "hitna autorizacija vakcina na nivou EU-a s podijeljenom odgovornošću među državama članicama"\nA. Č. / Reuters 02.03.2021\nPANDEMIJA Evropska unija razmatra hitno odobravanje vakcina protiv koronavirusa\nVelik zaokret u odobravanju vakcina\nEvropska komisija rekla je danas da razmatra hitno odobravanje vakcine protiv Covida-19 kao bržu alternativu strogim odobrenjima kakva su se do sada sprovodila.\nTaj bi korak označio velik zaokret u odobravanju vakcina jer bi podrazumijevao postupak koji je EU smatrala opasnim, a prije pandemije Covida-19 bio je rezerviran samo za rijetko odobravanje lijekova na nacionalnom nivou za terminalno bolesne pacijente, uključujući liječenje raka.\nPotencijalne promjene dolaze u vrijeme kad su EK i evropski regulator za lijekove pod sve većim pritiskom zbog, kako neki drže, sporog odobravanja vakcina, što je pridonijelo sporijem uvođenju vakcina protiv Covida-19 u 27-članoj uniji, u poređenju sa Sjedinjenim Državama i bivšom članicom EU-a Velikom Britanijom.\n- Spremni smo razmotriti s državama članicama sve moguće načine da doista ubrzamo odobravanje vakcina - rekao je portparol Komisije na konferenciji za novinare.\nJedna od mogućnosti mogla bi biti "hitna autorizacija vakcina na nivou EU-a s podijeljenom odgovornošću među državama članicama", rekao je portparol dodajući kako bi rad na tome mogao početi vrlo brzo ako vlade EU podrže tu ideju.\nZa sada nije poznato bi li postupak hitnog odobravanja na nivou cijele EU, ako bi bio dogovoren, podrazumijevao iste uslove kao hitna odobrenja izdata na nacionalnom nivou, rekao je portparol komisije za Rojters.\nEvropska agencija za lijekove (EMA) trenutno ne može izdati hitna odobrenja.\nEvropska unija izdvojila 95 miliona eura za humanitarnu pomoć Jemenu\n01.03.2021 u 15:55\nEfikasna i transparentna javna uprava ključni preduvjet u procesu EU integracija\nEvropska komisija Vakcine


Delikatno putovanje pape Franje\nBeta\t 5. septembra 2015. 13:40\nPapa Franja priprema se za “najdelikatnije putovanje” otkako je izabran za poglavara Rimokatoličke crkve – posetu Havani, američkom Kongresu i Ujedinjenim nacijama, piše danas agencija Frans pres.\nKako se saznaje iz izvora u Vatikanu, papa je iskoristio letnji period, tokom kojeg je imao manje gust raspored, kako bi pripremio svoje govore prilikom svojih poseta.\nKuba, gde će papa provesti tri dana, deluje kao najlakši deo američke turneje, navodi Frans pres.\nOčekuje se da će rimokatolički poglavar u Havani biti srdačno primljen, jer tamošnji režim samo može da izvuče korist iz ove posete i zahvalan je papi na ulozi koju je imao u pomirenju ove ostrvske države sa SAD.\nPosle poseta Jovana Pavla Drugog i Benedikta Šesnaestog, Kubanci će u još većem broju pratiti papine govore o pomirenju, a papa Franja bi trebalo da poseti tri američka grada, Havanu, Olgin i Santijago de Kubu.\nMeđutim, u SAD će dolazak aktuelnog “društveno radikalnog” pape izazvati sa jedne strane veliko interesovanje, ali i mnoge negativne reakcije.\nFrans pres ističe da će deo američke političke klase izuzetno hladno dočekati papu. Jedan od razloga je taj što je poglavar Rimokatoličke crkve, Argentinac Horhe Bergoljo, odlučio da pre Vašingtona poseti Havanu, iako Kongres SAD nije još ukinuo embargo prema Kubi.\nEnciklika “Laudato Si” (Hvaljen budi), čiji je cilj bio i da podstakne pregovore UN o klimi, papini govori protiv ekonomskog ultraliberalizma ili o eksploataciji prirodnih resursa od strane multinacionalnih korporacija za neke su samo dokaz navodnih papinih marksističkih opredeljenja.\nFranja će biti prvi papa koji će govoriti u Kongresu SAD i tu priliku će moći da iskoristi da podseti supersilu o obavezi koju ima u smanjenju zagađenja, apelujući da je neophodan prelazak sa fosilnih goriva na obnovljivu energiju.\nU UN se očekuje da će se papa osvrnuti na socijalne i ekološke teme, da će govoriti o protiv “potrošaačke kulture” i “globalizacije indiferentnosti”.\nOčekuje se da će papa apelovati da se na konferenciji o klimi u decembru u Parizu usvoje konkretni planovi kada je u pitanju globalno zagrevanje, da će se založiti za rešenje bliskoistočne krize kroz pregovore, da će govoriti o uzajamnom značaju dijaloga sa islamom i zaštiti od progona hrišćana u svetu.\nPoglavar Katoličke crkve preporučiće, kako može da se očekuje, i koordiniranu akciju suzbijanja trgovine ljudima i adekvatniji prihvat migranata i izbeglica, navodi Frans pres.\nU Vašingtonu će papa Franja govoriti u Kongresu i sastaće se sa predsednikom Barakom Obamom 23. septembra, a zatim će otputovati u Njujork, gde će mu takođe biti ispunjen raspored.\nPosle govora u UN, prisustvovaće ekumenskoj ceremoniji na mestu gde su srušene kule Svetskog trgovinskog centra, a uveče će održati misu u Medison skver gardenu. Iz Njujorka papa treba da otputuje u Filadelfiju.


Početna strana - Samodisciplina - Postavljanje granica\nOrganizujte okruženje u kome Vaše dete može da predvidi šta će se dogoditi i kako ćete reagovati.\nMorate imati na umu, kao roditelj, da ste Vi glavni i samo Vi možete da odredite koja ograničenja funkcionišu u Vašoj porodici. Nakon što odlučite koja ograničenja funckionišu, morate da ostanete dosledni, sve vreme. Deca se osećaju bezbedno kada uspostavite rutine i primenite razumne i dosledne granice. Zbunjujuće je za Vaše dete kada jednog dana nešto dozvolite, a drugog ne dozvolite.\nPovežite Vaše dete sa njegovim ograničenjima, ostajući dosledni sve vreme\nUspostavite rutinu u doslednosti, što pomaže Vašem detetu da zna šta da očekuje.\nMnogi problemi se mogu sprečiti doslednim ograničenjima kojima se određuje, vreme za spavanje, redovne obroke i zajedničko vreme; sa prilikama da se Vaše dete izduva i igra napolju.\nPrebacivanje sa jedne aktivnosti na drugu može biti izazovno za malu decu, pa je od pomoći da se kreira ritual, koji će pomoći Vašem detetu da predvidi šta će se sledeće dogoditi. Na primer, pripremanje torbi za kupovinu signalizira da ste spremni da izađete iz kuće i da idete u kupovinu, ili uzimanje školske torbe sa čiviluka, stavlja do znanja da je vreme da se ide u vrtić. Čitanje priče posle kupanja signalizira da je vreme za spavanje. Ove aktivnosti pomažu Vašem detetu da zna šta će se sledeće dogoditi i smanjiće se na taj način mogućnost konflikta.\nMorate uveriti Vaše dete da, kad nešto kažete, to i mislite.\nDete mlađe od tri godine nije u stanju da rasuđuje o stvarima i želi ono što želi. Ono ne misli o tome šta je bezbedno ili odgovarajuće, pa je na Vama da mu postavite granice. Deci ovog uzrasta je potrebno da se osećaju bezbedno i sigurno. Oni znaju kada mislite ozbiljno. Potrebno je da Vaše dete oseti da ćete uvek preuzeti kontrolu kada je potrebno, na primer zaustavljajući ga da trči preko ulice, ili zaustavljajući ga da trči u samoposluzi. Svako opasno ponašanje zahteva čvrstu akciju od Vas, kao na primer:”Doći ću po tebe i idemo kući!”. Kada su deca znaju da stvarno mislite ono što kažete, da ćete sigurno uraditi, reaguju na to odmah. Pomaže kada shvatite da Vaše dete želi da testira granice koje ste postavili i da otkrije da li su čvrste, a Vaš zadatak je tada da ga uverite da granice ostaju tamo gde ste ih postavili, čak i ako ono protestuje.\nDajte detetu vremena\nPostavljanje ograničenja i očuvanje istih može biti teško u nekim trenucima. Ponekad kada smo umorni, ili na javnom mestu ne želimo da imamo neprijatnu situaciju, izgleda lakše da popustimo. Ali, Vaša sposobnost da se bude čvrst i dosledan je jedino što će se dugoročno isplatiti. Što ste dosledniji, Vaše dete će se brže adaptirati na Vaša porodična ograničenja. Svaki put kad pravite kompromis, ili dozvolite Vašem detetu da radi po svome, jer to Vama izgleda lakše, dajete signal Vašem detetu da se o Vašim ograničenjima može pregovarati. Kada malo dete oseti da se o Vašim ograničenjima može pregovarati, naćićete se u stalnoj situaciji pregovaranja, i nažalost veština malog deteta u pregovaranju se zasnivaju na plaču i izražavanju besa.


Zamoljen da prokomentariše sporni zakon koji je izazvao demonstracije u Nju Delhiju i tragičnu pogibiju najmanje sedam ljudi, Tramp je to odbio, rekavši da je to pitanje u nadležnosti Indije, prenosi AP.\nAmerički predsednik je uzvratio da je jedna od tema razgovora sa indijskim premijerom bilo i pitanje verskih sloboda i da je predsednik vlade Indije bio, kako kaže, neverovatan povodom tog pitanja.\n- On (Modi) hoće da ljudi uživaju verske slobode - rekao je američki predsednik, koji je tokom svoje predsedničke kampanje 2016. godine predlagao uvođenje privremene zabrane muslimanima na ulazak u SAD, a potom uspešno implementirao zabranu putovanja u SAD za putnike iz nekoliko muslimanskih zemalja.\nTrampova poseta Indiji je praćena pohvalama i izrazima naklonosti koje dobija na svakom koraku.\nIndijski gradovi su oblepljeni plakatima o poseti američkog predsednika, svuda ga sačekuju pristalice i prigodan kulturno-umetnički program.\nMeđutim, tokom velikog skupa u Ahmedabadu i jučerašnjeg obilaska palate Tadž Mahal, život je izgubilo sedmoro ljudi, skoro 100 je povređeno u sukobima pristalica i protivnika novog indijskog zakona o državljanstvu.\nDanas su se demonstranti ponovo okupili u nekoliko sektora severoistočnog Delhija uprkos stogoj zabrani javnih okupljanja.\nDemonstranti su bacali kamenice, zapalili nekoliko prodavnica i automobila, sopšteno je AP iz policije.\nHAOS ZBOG NOVOG ZAKONA Masovna hapšenja demonstranata u Indiji


Putin, Merkelova i Makron "na vezi", tema - Sirija - B92\nIzvor: Tanjug nedelja, 25.02.2018. | 15:27\nTroje lidera su, u telefonskim razgovorima, istakli znaèaj daljih zajednièkih napora u cilju sprovoðenja primirja na koje je pozvao Savet bezbednosti UN, "u potpunosti i što je pre moguæe", navodi se u saopštenju Pres službe Kremlja, javlja Tass.\n"Strane su razgovarale o pitanjima vezanim za Siriju u kontekstu razvoja situacije u istoènoj Guti i obezbeðivanja humanitarnog pristupa tom i drugim regionima Sirije", navodi se u saopštenju.\nKako se istièe, sagovornici su izrazili zadovoljstvo što je zajednièki konstruktivan rad pomogao u usaglašavanju i usvajanju Rezolucije Saveta bezbednosti UN 2401 24. februara.\nRanije danas, rusko Ministarstvo spoljnih poslova saopštilo je da Moskva oèekuje da æe zemlje koje podržavaju antivladine snage u Siriji obezbediti poštovanje primirja na koje su Ujedinjene nacije pozvale juèe usvojenom rezolucijom.\n"Raèunamo na strane zaštitnike antivladinih militantnih grupa... da obezbede da njihovi štiæenici obustave borbena dejvstva u interesu najbržeg i bezbednog tranzita humanitarnih konvoja. Pomno æemo to pratiti", navodi se u saopštenju objavljenom na sajtu ruskog Ministarstva, preneo je Rojters.\nU juèe usvojenoj rezoluciji Saveta bezbednosti UN zahteva se 30-dnevno primirje širom Sirije kako bi se omoguæio pristup humanitarnoj pomoæi i medicinska evakuacija.\nRezolucija je usvojena nakon što su sirijske provladine snage sedam dana zaredom bombardovale istoèna predgraða Damaska koja su pod opsadom, u jednoj od najpogubnijoj ofanzivi u sirijskom ratu.\nIran i Sirija æe nastaviti napade na predgraðe Damaska koje u rukama drže "teroristi", ali æe u drugim delovima sirijske teritorije poštovati rezoluciju UN kojom se zahteva 30-dnevno primirje širom zemlje, saopštio je danas naèelnik Generalštaba iranske vojske.\nBritanska agencija podseæa da je više ranijih primirja brzo propalo u sedmogodišnjem ratu u Siriji.


"U prethodnih nekoliko dana imali smo situaciju gde su ljudi vraćeni sa granice Crne Gore i Srbije, ali jasno je bilo uputstvo Vlade Srbije da građani Crne Gore i ostalih država trenutno ne mogu da uđu u Srbiju", rekao je Milošević za TV Vijesti.\nKako je rekao, Vlada Srbije će propisati bliže uslove o boravku crnogorskih građana koji imaju potrebu za lečenjem u Srbiji.\n"Što se tiče helikoptera i malih aviona za prevoz bolesnika uz određenu dokumentaciju Kliničkog centra Crne Gore obezbeđuje se let do Beograda bez obzira na tešku situaciju - jer je većina bolnica u Beogradu pretvorena u kovid bolnice i vrlo je teško obezbediti uslove i izbegavaju se hospitalizacije i za njihove građane (Srbije)", rekao je Milošević.\nPrema poslednjim zvaničnim informacijama, državljani Crne Gore koji ulaze u Srbiju, moraju u 14-dnevnu samoizolaciju.\nS druge strane, državljanima Srbije je od 15. marta zabranjen ulazak u Crnu Goru, a kada iz Srbije u nju dođu njeni državljani ili stranci sa stalnim boravkom, moraju u institucionalni karantin. Oni moraju da se jave Ambasadi u Beogradu koja im daje odobrenje za povratak, posle čega ih određenim danima policija sprovodi od granice do karantina.\nPrema nezvaničnim informacijama, zbog nedostatka karantina mnogi crnogorski građani ovih dana ne mogu da se iz Srbije vrate u Crnu Goru.\nMilošević je objasnio da deca mlađa od 11 godina, kao i stariji od 70 godina, i oni koji se vraćaju s lečenja u Srbiji, idu u samoizolaciju i moguće je da u Crnu Goru uđu na bilo kom graničnom prelazu.


Geometar, Senta :: Daibau.rs\nTražim dobrog geometra: Skupili smo i proverili geometre, koji rade u mestu Senta i okolini. Pošaljite potražnju i zainteresovani geometri će vas kontaktirati za pregled, predračun i ponude.\tDobar geometar Senta, koji može da uradi:\tpostupak uređenja međe, oblikovanje građevinske parcele, korekcija međe parcele, označavanje međe živicom, geodetski projekt, ograničavanje objekta, unos kuće u katastar, dobijanje kućnog broja, snimka postoječeg stanja, geometar, i ostale povezane poslove će se sigurno naći i za vas.\tviše\nPreduzeće Geopanonija DOO iz Novog Sada uspešno posluje još od 2001. godine, broji više od 10 zaposlenih i bavi se geodetskim poslovima. Ukoliko vam je potreban geodetski snimak, identifikacija parcel...\nPreduzeće Geo Centar iz Subotice aktivno je na tržištu od 2018. godine i uspešno se bavi geodetskim poslovima. Ukoliko su vam potrebne usluge omeđavanja parcele, geodetski snimak, legalizacije, identi...\nPreduzeće Geo Plus iz Sombora aktivno je pod ovim imenom na tržištu od 2015. godine i se uspešno se bavi geodetsko-inženjerskim poslovima više od 20 godina. Mi smo preduzeće koje je geodetske poslove ...\nGeoplan, Veliki Popović\nPreduzeće Godea Company DOO iz Novog Sada se uspešno, već dug niz godina bavi poslovima u oblasti geodezije. Ukoliko vam je potrebno geodetsko snimanje, legalizacija objekata, obnova granica katastars...


13/02/2019 | TV Ars Medija\nPočetna > 2019 > februar > 13\nDay: 13 februara, 2019\nU utorak 12. februara 2019. godine na svečanoj ceremoniji koja je održana u Ambasadi Republike Francuske u Beogradu NJ. E. Frederik Mondoloni, ambasador Francuske u Srbiji svečano je uručio Orden umetnosti i književnosti u rangu viteza dr Tijani Palkovljević Bugarski, upravnici Galerije Matice srpske i književnom prevodiocu Milošu Konstantinoviću. Uručivanju\nTagovi ZELENA BRIGADA SKUPILA 100 DŽAKOVA SMEĆA\nU četvrtak, 14. februara, u 12 sati, Muzej Vojvodine, Dunavska 35, biće održano predavanje Dileme savremene Srbijine ustavnosti. Predavač je prof dr Slobodan Orlović, profesor Ustavnog prava i ustavnopravni pisac zamašne reputacije u naučnoj i široj javnosti. Predavanje se održava povodom obeležavanja Dana državnosti Srbije, koji se temelji na 15. februaru 1804. godine, kada je\nTagovi PREDAVANJE POVODOM OBELEŽAVANJA DANA DRŽAVNOSTI SRBIJE


RTS :: Dodik: Veštačka kriza nestaće kada nestane BiH\nRegion Dodik: Veštačka kriza nestaće kada nestane BiH\nčetvrtak, 20. feb 2020, 15:46 -> 16:02\nStranka demokratske akcije Bakira Izetbegovića označila je Milorada Dodika glavnim generatorom krize u toj zemlji, Upitan kada će prestati da proizvodi veštačke krize, Dodik kaže da će "veštačka kriza prestati kada nestane BiH".\nSrpski član Predsedništva BiH Milorad Dodik izjavio je da ne očekuje sankcije protiv sebe, ali i ni protiv nekih drugih predstavnika Republike Srpske.\nDodik je to rekao nakon sastanka sa srpskim predstavnicima u zajedničkim institucijama BiH, prenosi banjalučki portal Nezavisne.\n"Vi u Sarajevu ste navikli da zovete strance da nas kažnjavaju kad nam vi ne možete ništa. Ovo je legalna odluka vlasti u RS", rekao je Dodik.\nUpitan kada će prestati da proizvodi veštačke krize, Dodik je rekao da će "veštačka kriza prestati kada nestane BiH".\nPovodom te izjave, Stranka demokratske akcije Bakira Izetbegovića poručuje "da će kriza nestati kada Dodik i SNSD odu sa političke scene BiH".\nU saopštenju SDA se ukazuje na to da Dodik sve dublje tone u, kako kažu, opasne političke iluzije.\n"Uzimajući u obzir ono što je jasno svima, osim samom Dodiku - da je on već deceniju glavni generator političke krize, jedina je istina da će krize nestati kada on i SNSD odu s političke scene u Bosni i Hercegovini. Bosne i Hercegovine će sigurno biti, a samo je pitanje vremena do kada ćemo se sećati Milorada Dodika i SNSD-a", navodi se u saopštenju SDA.\n(četvrtak, 20. feb 2020, 20:30) - Воронцов [neregistrovani]\n(četvrtak, 20. feb 2020, 19:27) - R.Srpska [neregistrovani]\n(četvrtak, 20. feb 2020, 18:28) - anonymous Lala [neregistrovani]\n(četvrtak, 20. feb 2020, 18:17) - anonymous [neregistrovani]\n(četvrtak, 20. feb 2020, 16:28) - anonymous [neregistrovani]


Telekom Srbija nagradio sa 1 milion dinara dobitnika NIN-ove nagrade\nTelekom Srbija nagradio sa 1 milion dinara dobitnika NIN-ove nagrade – Personal magazin\nKnjiževniku Slobodanu Tišmi uručena je NIN-ova nagrada u Skupštini grada Beograda za roman „Bernardijeva soba“, u izdanju Kulturnog centra Novi Sad. Novosadskom piscu plaketu je uručio glavni i odgovorni urednik…\nKnjiževniku Slobodanu Tišmi uručena je NIN-ova nagrada u Skupštini grada Beograda za roman „Bernardijeva soba“, u izdanju Kulturnog centra Novi Sad. Novosadskom piscu plaketu je uručio glavni i odgovorni urednik NIN-a, Nebojša Spaić, dok je novčani deo nagrade u ime Telekoma Srbija uručila Milica Marković, direktor Sektora za PR.\nU osvrtu na program podrške Telekom Srbija u oblasti kulture, Milica Marković je na ceremoniji uručenja nagrade ocenila da je umetnost krhka kategorija društva koju kompanija kroz razne vidove podrške nastoji da neguje u kontinuitetu. „Ta podrška pristuna je kroz sponzorstva i pokroviteljstva u umetnosti, putem stalnih i usredsređenih programa koji obuhvataju projekte od najšireg društvenog značaja, među koje svakako spada i NIN-ova nagrada za roman godine“, dodala je ona.\nTelekom Srbija nagradio sa 1 milion dinara dobitnika NIN-ove nagrade was last modified: January 26th, 2012 by Redakcija\nBernardijeva sobaNINNIN-ova nagradaSlobodan TišmaTelekom-Srbija\nGoogle promenio politiku privatnosti korisničkih podataka\nWEG u Železniku otvorio prvu fabriku LCD/LED televizora i klima uređaja u regionu


Donald Tramp – Zavera\nZTP 9. decembra 2020. 0 Komentara\nGebran Basil, lider libanske Hrišćanske stranke, prošle jeseni je bio ministar spoljnih poslova svoje zemlje i pretendovao da postane njen novi predsednik. Tokom posete Americi u septembru obišao je vojni\nZTP 26. oktobra 2020. 0 Komentara\nKandidat američkih Demokrata Džo Bajden nalazi se usred burne kampanje protiv aktuelnog predsednika Donalda Trampa. Objavljeni dokumenti otkrivaju snažnu podršku Bajdena Grčkoj, Jermeniji, Bosni i Hercegovini, Albaniji i Kosovu, u\nZTP 21. oktobra 2020. 0 Komentara\nKrajem septembra, državni sekretar SAD-a Majk Pompeo zapretio je zatvaranjem američke ambasade u Bagdadu. Bila je to reakcija na aktuelne napade na zgradu i očiglednu nesposobnost iračke vlade da nešto\nAmerički predsednik Donald Tramp tretiran je lekom protiv covida-19 razvijenim iz ćelija fetalnog tkiva. Tramp ga je nazvao “bogomdani čudotvorni lek”, ali šta o tome misle njegove pristalice koje su\nZTP 11. oktobra 2020. 0 Komentara\nDecenijama je spor oko ostrva pretio da preraste u sukob između Kine i Sjedinjenih Država, ali kineska invazija se nikada nije dogodila. Situacija je ostala nerešena toliko dugo da je


Home // Management // Istražujemo // Zaštita podataka gostiju (GDPR)\nIstraživali smo kako će na srpske hotelijere uticati GDPR i šta će se u njihovom poslovanju promeniti posle 25. maja 2018. kada ta „najstrašnija pravila današnjice” stupe na snagu.\nHotelske baze podataka obično sadrže ime i prezime gostiju, njihove datume rođenja, brojeve pasoša, brojeve kreditnih kartica, ali i napomene o ishrani ili o zdravstvenom stanju. Ti podaci su dostupni svima koji su zaposleni u hotelu, uključujući i menadžere, ugostitelje, čistače, sobarice...\nHotelijeri u Srbiji, ukoliko žele da nastave da posluju u skladu sa zakonom, moraće da usklade svoje poslovanje sa GDPR-om. Ako to ne urade, očekuju ih novčane kazne do pet odsto godišnjeg prihoda.\nUkratko, hotelijeri će morati da se obavežu da će štititi podatke svojih gostiju koji prilikom rezervacije soba i apartmana moraju da ostave svoje podatke ako žele da onlajn rezervišu smeštaj.\nStručnjaci savetuju hotelijere da svaku bazu podataka o gostima obrađuju posebno. Marriott International posebnu pažnju posvećuje zaštiti privatnosti i bezbednosti, ali ne samo gostiju već i zaposlenih. Iako su još na početku poslovanja postavili svoje procedure, pripreme za GDPR uveliko su u toku.\n– GDPR pojedincima daje veću kontrolu nad ličnim podacima i zahteva od kompanija da dokažu da se podaci čuvaju na zakonom propisan način. U susret 25. maju 2018. naša kompanija je formirala timove u svim svojim predstavništvima. Njihov zadatak će biti pravilna i potpuna primena zakona u poslovanju objekata koji posluju u okviru Evropske unije – kaže Olivera Škorić, marketing menadžerka beogradskog Marriotta i dodaje da se najveća pažnja posvećuje već postojećim standardima o zaštiti podataka, odnosno njihovom GDPR adaptiranju na poljima rezervacija, programima lojalnosti i operativnom sistemu kompanije.\n– Da bi taj proces bio utemeljen na pravilan način, kompanija Marriott je svojim hotelima preporučila saradnju s lokalnim pravnim službama. Svi podaci koje naša mreža sakuplja zaštićeni su i podeljeni na više nivoa. Samom podelom, kompanija i klijent u obavezi su da čuvaju, odnosno dele informacije u skladu s nivoom zaštite koji im je dodeljen – objašnjava Olivera.\nPre dve godine Evropska unija usvojila je Opštu uredbu o zaštiti podataka o ličnosti – GDPR (General Data Protection Regulation). Iako je Uredba doneta 2016. godine, zbog vrlo komplikovanog usklađivanja s regulativom Evropske unije, počeće da se primenjuje 25. maja 2018. GDPR će zameniti Direktivu o zaštiti podataka (Directive 95/46/EC) donetu 1995. godine. Tom direktivom nisu bile obuhvaćene nove tehnologije poput mobilnih aplikacija i društvenih mreža. Usvajanjem GDPR-a stvara se jedinstven pravni instrument s direktnom primenom u svih 28 država članica Evropske unije, a iako se odnosi na poslovanje unutar Unije, uticaj GDPR i te kako će osetiti hotelijeri u Srbiji. GDPR se odnosi na svakog ko se usudi da se bavi obradom podataka građana Evropske unije.\nLične informacije obezbeđuju se u hotelu kako bi se napravila rezervacija sobe, sale za sastanke ili događaja. Te informacije su dostupne u operativnim odeljenjima u kojima se vrši usluga koju je gost ili klijent rezervisao. Informacije koje se tiču detalja plaćanja i instrukcije koje je gost (klijent) ostavio dostupne su samo odeljenju koje je zaduženo za naplatu troškova. Posle same naplate, hoteli su dužni da unište informacije koje su čuvali do trenutka naplate, poput brojeva kreditnih kartica gostiju.\nKako GDPR štiti goste hotela\nGostima hotela biće omogućeno da uvek i u svakom trenutku znaju zašto se skupljaju njihovi lični podaci. Osim toga, oni će takođe moći da zahtevaju i da se ti podaci izbrišu iz baze podataka u kojoj se nalaze. GDPR je upravo i stvoren da bi zaštitio pojedinca, u ovom slučaju gosta hotela.


Od danas predstavke putem internet prezentacije parlamenta\n"Saglasno Ustavu Crne Gore, svako ima pravo da se, pojedinačno ili zajedno sa drugim, obrati državnom organu ili organizaciji koja vrši javna ovlašćenja i da dobije odgovor", kazali su iz Skupštine\n3291 pregleda\t101 reakcija\t2 komentar(a)\nOd danas je na internet prezentaciji Skupštine Crne Gore, u dijelu Građani, putem podnošenja predstavki otvorena je mogućnost obraćanja parlamentu.\n"Skupština kao najviše predstavničko tijelo omogućava aktivno učešće građana u parlamentarnom životu. Zato je rad parlamenta javan i posebna pažnja posvećuje se njegovoj otvorenosti i dostupnosti," saopštili su iz Skupštine Crne Gore.\n"Saglasno Ustavu Crne Gore, svako ima pravo da se, pojedinačno ili zajedno sa drugim, obrati državnom organu ili organizaciji koja vrši javna ovlašćenja i da dobije odgovor. Ustavom je, takođe, propisano da niko ne može da bude pozvan na odgovornost, niti da trpi druge štetne posljedice zbog stavova iznijetih u obraćanju, osim ako je time učinio krivično djelo", kaže se u saopštenju.\nOni su objasnili da se građanke i građani se mogu obratiti Skupštini Crne Gore na sljedeći način:\n2. elektronskom porukom na adresu: predstavke@skupstina.me;\n3. neposredno u Skupštini, svakim radnim danom od 8 do 16 sati\nDodaju da obraćanje treba da bude jasno i obuhvati sve podatke koji su potrebni da bi se po njemu moglo postupiti i da bi se mogao pripremiti odgovor. Obraćanja, takođe, moraju biti u jasnoj vezi sa nadležnostima Skupštine. U suprotnom, Služba Skupštine će predstavku proslijediti nadležnoj instituciji i o tome obavijestiti podnosioca predstavke.\n"Obrazac obraćanja građana Skupštini Crne Gore može se preuzeti na sajtu Skupštine i osmišljen je tako da se njegovim popunjavanjem olakša postupak podnošenja predstavki, ali i efikasnije postupanje po njima od strane nadležnih službi i radnih tijela Skupštine", navodi se u saopštenju.\nDodaju da će Služba Skupštine pripremiti i dostaviti odgovor podnosiocu predstavke u roku od 15 dana.\n"U zavisnosti od stvarne nadležnosti povodom teme obraćanja, Služba Skupštine će u roku od pet dana predstavku proslijediti nadležnom radnom tijelu Skupštine radi obrade i pružanja odgovora i o tome obavijestiti podnosioca predstavke", zaključeno je u saopštenju.\nSupština Crne Goretransparentnostkomunikacijagrađani


Egereši i NDNV osudili senzacionalizam u pisanju o Temerinu - NDNV\nEgereši i NDNV osudili senzacionalizam u pisanju o Temerinu\nPosted on Sep 29 2011 - 5:29pm by admin\nPredsednik Skupštine Vojvodine Šandor Egereši i predsednik Nezavisnog društva novinara Vojvodine (NDNV) Dinko Gruhonjić pozvali su danas medije da o međunacionalnim incidentima ne izveštavaju “senzacionalistički” i upozorili da takav pristup može da izazove vrlo teške posledice.\n“Apelujem na medije da sa puno pažnje i obazrivosti izveštavaju o incidentima u Temerinu. Veoma je važno da se o njima izveštava, ali je isto tako važno da se ne iznose proizvoljne i neproverene indicije i tumačenja”, rekao je Egereši na konferenciji za novinare.\nDodao je da niko ne sme da “raspiruje strah i paniku” među građanima.\n“Ne smemo dozvoliti da ovaj incident koji su izazvale malobrojne ekstremističke grupe i njihovi simpatizeri preraste u nešto drugo. Nikako ne smemo dozvoliti da se ovi incidenti tumače i generalizuju kao sukob i netrpeljivost dve nacionalne zajednice u Vojvodini”, naveo je Egereši.\nGruhonjić je rekao da ga “iritira” činjenica da pojedini političari i deo javnosti medije vide kao glavne krivce za incidente u Temerinu i dodao da u Srbiji ima i medija koji izveštavaju profesionalno o toj problematici.\nOn je pozvao kolege da o međunacionalnim incidentima u Vojvodini pišu sa dužnom pažnjom i posebnom odgovornošću vodeći računa o tome kako javnost može da reaguje na senzacionalistički pristup.\n“Na žalost, postoje i mediji koji o incidentima u Temerinu izveštavaju na oprobani, senzacionalistički način, sa velikim uznemirujućim uredničkim naslovima, koji su potpuno izvučeni iz konteksta članka”, kazao je Gruhonjić.\nPozvao je novinare da se prisete koliko su pojedini mediji doprineli rasplamsavanju sukoba i međunacionalne mržnje na prostoru bivše Jugoslavije i da se, izveštavajući o osetljivim temama, uvek zapitaju “kako bi njima bilo da su u koži građana Temerina”.\nSastanak Egerešija i Gruhonjića održan je na inicijativu NDNV-a.


Почело гласање потрошача у акциjи Наjбоље из Србиjе - Врњачка Бања\nHome > Poslovne vesti > Počelo glasanje potrošača u akciji Najbolje iz Srbije\nPosted on 21. oktobra 2016. by Nebojša Alimpić\nPetak, 21. Otobar, 2016.|12:53|Izvor: Tanjug|Foto: Infostud\nPrivredna komora Srbije i Ministarstvo trgovine, turizma i telekomunikacija pozvali su danas potrošače da glasanjem za najbolje brendove i kompanije učestvuju u izboru “Najbolje iz Srbije 2016”.\nGlasanje potrošača zvanično je počelo danas, a za prestižno priznanje “Najbolje iz Srbije” ove godine takmiči se više od 130 kompanija, koje su nominovale više od 190 brendova u 24 kategorije.\nKako je saopštila Privredna komora Srbije, broj prijavljenih veći je za 20 odsto nego u prethodnoj akciji, što je jasan signal da je “Najbolje iz Srbije” prepoznato kao odličan vid promocije kako brendova i kompanija tako i ukupne srpske privrede.\n“Ocena i mišljenje potrošača su veoma bitni jer u velikoj meri doprinose ukupnoj oceni i vrednovanju učesnika. Ove godine očekujemo još veće interesovanje građana, jer se akciji pridružilo više kompanija u odnosu na prošlu godinu, među kojima su i lideri u različitim sektorima i kvalitetni brendovi”, rekao je glavni koordinator akcije “Najbolje iz Srbije” Mihailo Vesović.\nKako se navodi u saopštenju, nagrada “Najbolje iz Srbije” prepoznata je kao jedno od najkredibilnijih priznanja u Srbiji, a brendovi se biraju prema utvrđenoj metodologiji, na osnovu rezultata glasanja potrošača i stručne javnosti, kao i tržišno – finansijskih parametara i ocena stručnog žirija.\nPobednici akcije biće proglašeni krajem novembra, a oni će dobiti pravo da znak “Najbolje iz Srbije” koriste kao simbol kvaliteta i poverenja na proizvodima, kao i u promotivnim i marketinškim aktivnostima.\nKao i prethodnih godina, Ministarstvo trgovine, turizma i telekomunikacija, u saradnji sa najvećim trgovinskim lancima, za dobitnike organizovaće “Top korner”, u okviru kog će u marketima biti izloženi nagrađeni brendovi: hrana, piće i hemija, kozmetika i farmaceutski proizvodi.


Mega Bemax dočekuje Partizan NIS\nFundić: Pokušaćemo da uvedemo Partizan u ritam koji nama odgovara Košarkaši Mega Bemaxa u četvrtak od 17:30 nastavljaju takmičenje u Superligi kada će u hali „Mega Factory“ u Beogradu dočekati Partizan NIS u okviru 6. kola takmičenja. Izabranici trenera Dejana Milojevića su vezali četiri pobede u ligi pa će u dobrom raspoloženju dočekati derbi grupe B Superlige. Sve ulaznice za meč su usled velike potražnje i ograničenog kapaciteta hale podeljene prijateljima kluba i sponzorima tako da će pristup hali i ulaz biti omogućen samo licima koji poseduju kartu za meč. Trener Mega Bemaxa Dejan Milojević je istakao da njegova ekipa posle četiri vezane pobede u dobrom raspoloženju dočekuje Partizan: U četvrtak igramo meč protiv Partizana koji je uz Crvenu zvezdu glavni favorit za titulu. Imaju veoma kvalitetnu ekipu i sigurno je da nas očekuje težak meč. Mi smo digli igru posle poraza od njih u 1. kolu, vezali 4 pobede i u dobrom raspoloženju dočekujemo utakmicu. Na nama je da odigramo agresivno u odbrani uz dobru energiju na terenu, a za šta će to biti dovoljno na kraju, videćemo,\nKrilni centar Mege Stefan Fundić je istakao da je potrebno da njegova ekipa nastavi sa igrama i pristupom kao u prethodnim mečevima: U odličnom ritmu posle četiri vezane pobede dočekujemo Partizan koji ima izuzetno kvalitetan tim. Moramo pre svega da budemo agresivni u odbrani i da pokušamo da uvedemo Partizan u ritam koji nama odgovara. Sigurno je da su dobro motivisani i da će želeti da pobedom protiv nas potvrde prvo mesto u grupi. Ukoliko nastavimo sa igrom i pristupom koji smo imali na prethodnim utakmicama, verujem da ćemo imati šansu da iznenadimo Partizan i zabeležimo pobedu na domaćem terenu,\nizjavio je Fundić. Utakmica 6. kola Superlige između Mega Bemaxa i Partizana NIS je zakazana za četvrtak 16. maj od 17:30 časova u hali „Mega Factory“ u Beogradu uz direktan prenos na TV Arena Sport. Foto: Mega Bemax/Ivica Veselinov


5.April.2021 13:13 BEOGRAD - Javni dug Srbije iznosio je 27 milijardi evra na kraju februara 2021.godine, što čini 53,5 procenata bruto domaćeg proizvoda (BDP), objavilo je Ministarstvo finansija.\n5.April.2021 12:59 BEOGRAD - Grčka kompanija "Agifreda" zainteresovana je za ulaganje u našu prehrambenu industriju "Voćar" iz Merošine, saopštilo je Ministarstvo poljoprivrede posle današnjeg sastanka ministra Branislava Nedimovića i grčkog ministra ruralnog razvoja i hrane Spiliosa Livanosa.\nBudžetski suficit 7,5 mlrd dinara u prva dva meseca 2021.\n5.April.2021 12:48 BEOGRAD - U Srbiji je u prva dva meseca ove godine ostvaren suficit republičkog budžeta u iznosu od 7,5 milijardi dinara.\n5.April.2021 12:25 BEOGRAD - Udruženje "Zaštitnik preduzetnika i privrednika Srbije" ocenilo je danas da odluka o otvaranju bašti kafića i restorana predstavlja pozitivan korak ka potpunom ukidanju mera ograničenja za ugostiteljske objekte, ali smatra problematičnim to što ugostitelji pri donošenju odluke nisu konsultovani i što je ne prati odgovarajiući paket državne pomoći.\n5.April.2021 11:18 BEOGRAD - Poreska policija je za prva tri meseca ove godine ostvarila značajne rezultate rada i pored otežanih uslova za rad, jer je usled pandemije smanjen broj inspektora koji operativno postupaju, saopštila je Poreska uprava Ministarstva finasija.\n5.April.2021 10:15 BEOGRAD - Unapređenje bilateralne ekonomske saradnje Srbija i Maroka bilo je tema onlajn sastanka ministarke trgovine, turizma i telekomunikacija Tatjana Matić i ministarke turizma, ručnih zanata, avio transporta i socijalne ekonomije Kraljevine Maroko Nadija Fetah.\n5.April.2021 10:07 SEUL - Južnokorejska kompanija LG Elektroniks saopštila je danas da će ugasiti preduzeće za proizvodnju mobilnih telefona koje godinama beleži gubitke, pošto pregovori sa potencijalnim kupcima tog poslovnog dela nisu urodili plodom.\nDelegacija Grčke posetila kompaniju Al Dahra Srbija\n5.April.2021 21:01 BEOGRAD - Ministar spoljnih poslova Grčke Nikola Dendijas Hristodulidis i ministar ruralnog razvoja i hrane Spilios Livanos, posetili su danas popodne, u pratnji srpskog šefa diplomatije Nikole Selakovića, kompaniju "Al Dahra Srbija" u Padinskoj Skeli.\nGosti iz Grčke i Kipra pokazali su interesovanje za razmenu iskustava sa "Al Dahrom", koja je vlasnik imovine Poljoprivredne korporacije Beograd (PKB), kao i za zajednicke investicije u poljoprivredi.\n3.April.2021 13:10 BRUS - Ministarka privrede Anđelka Atanasković posetila je danas u Brusu porodičnu firmu "Svit home" (Sweet home) koju vodi Svetlana Miljković, dobitnica nagrade "Žena zmaj" zbog upsešnosti u poslovanju.\nVijesti: Bankrotirala "Vektra Montenegro"\n3.April.2021 10:35 PODGORICA - Crnogorski Privredni sud je u kompaniji "Vektra Montenegro" biznismena Dragana Brkovića, koja je u stečaju, proglasio bankrot, navedeno je u rešenju tog suda u koje su podgoričke Vijesti imale uvid.\nFoto Tviter/ Printskrin\n4.April.2021 13:37 BEOGRAD - Poslali smo jasne signale našim partnerima da očekujemo da do 30. aprila bude pušten saobraćaj na deonici obilaznice oko Beograda od Ostružnice do Orlovače, izjavio je danas ministar građevinarstva, saobraćaja i infrastrukture Tomislav Momirović.\nPosle sastanka sa čelnicima kompanija Azvirt i Power China koje izvode radove, Mimirović je ocenio da je obilaznica najteži projekat saobraćajne infrastrukture koji se trenutno gradi u Srbiji i naveo da je prethodnih meseci radi izgradnje obilaznice raseljeno nekoliko stotina ljudi, te da ostaje da se raseli još nekoliko stotina.\n4.April.2021 12:49 SAN FRANCISKO - Na internetu su osvanuli licni podaci više od pola milijarde korisnika Fejsbuka, što je ukazalo na poteškoće ove kompanije da čuva osetljive informacije, a prema podacima sajta biznis.rs, hakeri su objavili i 162.898 zapisa o korisnicima u Srbiji.\n4.April.2021 12:01 ALEKSANDROVAC - Ministarka privrede Anđelka Atanasković posetila je danas Aleksandrovac i obišla firmu "Brami" (Bramy) koja je preko Pariza, od zanatske radnje, došla do uspešne kompanije koja trenutno zapošljava 89 radnika.\n"Kompanija Brami je porodična firma koja se bavi proizvodnjom muške i ženske lake i teške konfekcije, kao i specijalizovane namenske odeće za pripadnike vojske, policije i obezbeđenja i svojim poslovanjem predstavlja primer dobre prakse", rekla je Atanasković.\n2.April.2021 17:44 KRUŠEVAC - Ministarka privrede Anđelka Atanasković posetila je danas Kruševac, gde se sastala sa rukovodstvom Grada, a zatim obišla porodičnu firmu ''''Flory'''' koja se bavi proizvodnjom homogenizovanih hranljivih preparata i dijetetske hrane.\n2.April.2021 16:12 TOPOLA - Ministar za brigu o selu Milan Krkobabić je predstavio u Topoli program podrške zadrugarstvu dodelom bespovratnih sredstava ocenivši da su udruživanje i razvoj poljoprivrednih i turističkih zadruga važni za razvoj ovog kraja i da pomoć države ne sme da izostane.\nPoslodavci u SAD otvorili u martu preko 900.000 radnih mesta\n2.April.2021 15:55 VAŠINGTON - Oporavak američke ekonomije od pandemije ojačao je u martu jer su poslodavci otvorili 916.000 novih radnih mesta, najviše od avgusta 2020, objavilo je danas Ministarstvo za rad SAD-a.\nOvo je daleko više od 468.000 novootvorenih radnih mesta u februaru, prenosi Si-En-En (CNN), napominjuhi da je ministarstvo februarsku cifru revidiralo naviše za skoro 100.000 radnih mesta u odnosu na preliminarni podatalk.\n2.April.2021 15:12 BEOGRAD - Ministarstvo poljoprivrede dogovorilo je danas sa uzgajivačima svinja mere pomoći, među kojima je i povlačenje 15.000 tovljenika koje će Robne rezerve preuzeti od poljoprivrednika.\nPredstavnici Ministarstva poljoprivrede razgovarali su sa uzgajivačima svinja povodom trenutnih poremećaja na tržištu.\nKisić Tepavčević: Za aktivne mere zapošljavanja 5,7mlrd din\n2.April.2021 12:47 BEOGRAD - Za aktivne mere zapošljavanja za ovu godinu je obezbeđeno 5,7 milijardi dinara i planirano je da se u programe aktivnih mera njih uključi 18.225 nezaposlenih, od kojih nešto više od 2.000 čine osobe sa invaliditetom.\nOvo je danas nakon potpisivanja Sporazuma o učinku Nacionalne službe za zapošljavanje (NSZ) za 2021. godinu sa direktorom NSZ Zoranom Martinovićem, izjavila ministarka za rad, zapošljavanje, boračka i socijalna pitanja Darija Kisić Tepavčević.


Press Online :: Društvo :: "Nigde u svetu nisam video taj sistem, samo u Srbiji"\nMerenje vremena prolaska kroz naplatne rampe kao način određivanja brzine vožnje na auto-putevima se nigde u svetu ne koristi.\nTo je za Južne vesti rekao asistent na smeru za saobraćaj u niškoj Visokoj tehničkoj školi Vladimir Popović.\nPo novom srpskom zakonu, na naplatnim rampama će se precizno beležiti vreme prolaska vozila i računaće se koliko je vremena potrebno da bi se taj put prešao, ako se vozi maksimalnom dozvoljenom brzinom. Ako je vreme za koje je vozilo od jedne do druge naplatne rampe stiglo kraće od dozvoljenog, naplaćuje se kazna.\nIpak, ukoliko građani svesno prekorače brzinu, oni mogu napraviti malu pauzu pre naplatne rampe, kako objašnjava asistent na smeru za saobraćaj Vladimir Popović, pa ovaj sistem nije dovoljno pouzdan.\n"Kada govorimo o bezbednosti saobraćaja, svaka mera koja smanjuje mogućnost nastanka saobraćajne nezgode je dobrodošla. Ali ja nigde u svetu taj sistem nisam video, a obišao sam mnogo zemalja. Ja ne vidim neku poentu, s obzirom na to da svako može da sedne na kafu i tu izgubi 15 minuta", priča Popović.\nKako je očigledno da postoje i efikasniji načini za regulisanje problema prekoračenja brzine na auto-putu, Popović navodi Italiju, Švedsku i Nemačku kao pozitivne primere. Naime, vrši se analiza deonica auto-puta, postoje one gde ograničenje brzine ne postoji, ali tamo gde je na 100 ili 120 km/h, kazne su rigorozne.\n"Postoje kamere koje se nalaze na auto-putu, postoje deonice gde se baš rigorozno kontroliše brzina, gde su postavljeni radari. Postoje te kamere koje evidentiraju saobraćajne prekršaje i koje na licu mesta vide da li si se ti kretao većom brzinom nego što je dogovoreno. Nema potrebe da mi računamo od naplatne rampe do naplatne rampe", kaže Popović.\nInače, nakon probnog perioda, koji je trajao tokom avgusta ove godine, početkom septembra počelo je i naplaćivanje kazni.


Dačić: Neistinite optužbe Podgorice o konfiskovanju respiratora\nMinistar spoljnih poslova Srbije Ivica Dačić rekao je da nisu tačne optužbe Crne Gore da je Srbija na granici konfiskovala tri od pet respiratora koje je naručila ta zemlja.\nDačić je rekao da su Srbija i njen Fond za zdravstveno osiguranje po legalnoj proceduri i ugovoru kupili respiratore od firme "Medikal inovejšn" i ni u jednom momentu nisu bili obaviješteni o bilo kakvom komercijalnom ugovoru firme "Geting" sa Crnom Gorom, jer srpski Fond nije sa tom firmom ni sklapao bilo kakav ugovor.\n"Srbija nikad nije diplomatskim putem ni obaviještena od Crne Gore o ovom pitanju. Zato u potpunosti odbacujemo neistinite optužbe iz Crne Gore. Srbija nikad ništa nikome nije otimala, niti konfiskovala", istakao je Dačić.\nOn je rekao da ovakve neistine i optužbe iz Crne Gore u ovako teškim trenucima kada svi vode borbu protiv opakog virusa ne doprinose toj borbi i odnosima između dvije države i naroda, prenosi Tanjug.\nUprava carina Srbije saopštila je, ranije danas, da nije tačno da su respiratori namijenjeni Crnoj Gori zaustavljeni na granici sa Srbijom.\n"Naglašavamo da ni na jedan od dva prelaza ka Crnoj Gori koja trenutno funkcionišu (Gostun i Špiljani) nije pristigao nijedan respirator. Želimo da istaknemo i to da se i u ovim okolnostima promet robe sa Crnom Gorom odvija nesmetano", navedeno je u saopštenju Uprave carina.\nIvica Dačić koronavirus\nRadojičić: Oni koji prekrše izolaciju biće upućeni u šatorski kamp\nRazmatrano zakazivanje posebne sjednice NSRS zbog proglašenja vanrednog stanja u Srpskoj\nBijeljina: Stabilna epidemiološka situacija\nTeslić: Studenti dobro i u dobrim uslovima\n4381 glasova 73%\n1634 glasova 27%\nVožnja kroz puste kanale Venecije u vrijeme pandemije


Banjaluka konferencija business\nICT tehnologije i metodologije za e-Business;\nPrva e-Business konferencija u Banjaluci sa kvalitetnim stručnim sesijama i prezentacijama radova koji će biti od višestruke koristi za zaposlene u privredi, bankarstvu, javnoj upravi i akademskoj zajednici.\nRezultati koji se očekuju od održavanja Prve e-Business konferencije:\npodsticaj privrednom razvoju Republike Srpske i zemalja SEE regije i stvaranje kompetitivnih prednosti uvođenjem e-Business-a;\nidentifikacija regulatornih barijera koje je potrebno eliminisati radi uvođenja e-Business-a;\nproučavanje primjera najbolje prakse i davanje preporuka za business, sa procjenom efekata;\nuključivanje akademske zajednice radi apsorpcije naučno-istraživačkih rezultata i boljeg fokusiranja na poslovne procese i probleme u privredi i javnom sektoru;\nrazvoj svjesnosti i podsticanje zajedničkog i sinhronizovanog nastupa privrednog sektora, javne uprave i akademske zajednice radi postizanja sinergije na nivou cjelokupnog društva.\nNadam se da ćemo kroz razmjenu znanja, mišljenja i iskustava autora i učesnika prve e-Business konferencije doći do očekivanih rezultata.


SAD još koriste špijunske podatke o ruskoj avijaciji iz 80-ih - 19.10.2015, Sputnik Srbija\nSAD još koriste špijunske podatke o ruskoj avijaciji iz 80-ih\nIzrada nekih od najsavremenijih ruskih borbenih aviona počela je još osamdesetih i devedesetih godina, zbog čega obaveštajne informacije dobijene u to vreme i... 19.10.2015, Sputnik Srbija\nrusija, vesti, svet, sovjetski savez, adolf tolkačev\nIzrada nekih od najsavremenijih ruskih borbenih aviona počela je još osamdesetih i devedesetih godina, zbog čega obaveštajne informacije dobijene u to vreme i dalje mogu da budu korisne američkoj vojsci, smatra Biznis insajder.\nAmerička vojska i dalje koristi špijunske informacije o ruskoj avijaciji koje je dobila od Adolfa Tolkačeva, sovjetskog inženjera u oblasti radara i avijacije, koji je sarađivao sa CIA.\nRuska avijacija uništila logistički centar ID u okolini Damaska (video)\n18 Oktobar 2015, 12:37\n„Najveći deo podataka koje je Tolkačev predao i dalje se koristi i označen je kao poverljiv“, izjavio je Dejvid Hofman, autor knjige o Tolkačevu „Špijun za milijardu dolara“, u intervjuu Biznis insajderu. Prema njegovim rečima, iako je od tada prošlo nekoliko decenija, neki od tih podataka su, najverovatnije, i dalje „prilično dragoceni“.\nPodaci dobijeni zahvaljujući špijunskoj delatnosti Tolkačeva, prema mišljenju Biznis insajdera, i dalje važe za sve lovce koji su proizvedeni u Rusiji tokom osamdesetih i devedesetih godina. Neki od najsavremenijih ruskih aviona počeli su da se proizvode upravo u ovom periodu, naglašava list.\nBiznis insajder dalje navodi da bi podaci dobijeni osamdesetih godina mogli da pomognu američkim pilotima u slučaju sukoba s ruskim avijatičarima na nebu iznad Sirije. Tvrdnju da je takva situacija moguća list potkrepljuje navodeći da je u medijima nedavno objavljeno da su britanske vojno-vazduhoplovne snage dobile dozvolu da otvaraju vatru na ruske avione. London je ovu informaciju kasnije demantovao.


Beta 7. februara 2019. 22:50\nEvropska perspektiva ostaje veoma bitan podstrek za mir i stabilnost u regionu, kazao je Tanin i pozvao kosovske lidere da nastave s unapredjenjem vladavine prava, borbe protiv korupcije, stanja ljudskih prava i nezavisnosti pravosudja.\n„Za stabilnost u regionu neophodna je podrška svih članica Saveta bezbednosti UN za angažman Beograda i Prištine, kako bi se smanjile tenzije, pojačalo medjusobno poverenje i smanjile prepreke dijalogu“, kazao je Tanin.\n„Ta mera je osporena s mnogih adresa i Beograd je uslovio nastavak dijaloga time da Priština povuče carine, dok je Priština povezala povlačenje carina s brojnim uslovima. To nije jedini primer pozicije strana koje komplikuju napore da se vrate za pregovarački sto“, kazao je Tanin.\n„Rezolucija SB UN 1244 je jedini zakonski osnov za medjunarodno bezbednosno prisustvo, a Kfor je zadužen za održavanje bezbednog i sigurnog okruženja na Kosovu“, kazao je šef Unmika.\nU izveštaju kojim je obuhvaćen period od 16. oktobra 2018. do 15. januara 2019. godine, generalni sekretar UN Antonio Gutereš izrazio je zabrinutost zbog rasta napetosti izmedju Beograda i Prištine i povezanih rizika po bezbednost na terenu, posebno na severu Kosova, i pozvao lidere s obe strane da se pomere s ušančenih pozicija i da rade na stvaranju uslova za nastavak dijaloga o normalizaciji odnosa.


Plativoo / Skoro polovina 70-ogodišnjaka u Srbiji svakodnevno koristi internet\nSkoro polovina 70-ogodišnjaka u Srbiji svakodnevno koristi internet\nIako se mlađa populacija često na našim prostorima smatra glavnim konzumentom savremenih tehnologija, rezultati istraživanja pokazuju da i starije generacije ipak idu u korak s trendovima današnjice. Istina je da inovacije nailaze na otpor jer su nam nepoznanica, ali one promene koje olakšavaju svakodnevnicu vrlo brzo usvajamo i u starijoj dobi.\nStudija o upotrebi informaciono-komunikacionih tehnologija u Srbiji tokom 2019. godine, koju je ove godine objavio Republički zavod za statistiku, pokazuje da skoro polovina ispitanika starosti između 65 i 75 godina svakodnevno koristi internet, od čega čak 85% koristi internet više puta u toku dana. Potreba za povezanošću sa bližnjima dovela je do visoke upotrebe aplikacija za besplatne pozive, razmenu poruka i video pozive, zbog kojih su i stariji sugrađani bili spremni na usvajanje novih veština.\nJedna od svakodnevnih obaveza u vođenju domaćinstva za koju je digitalizacija korisna i starijima, svakako je i upravljanje mesečnim računima.\n„Rezultati digitalizacije i modernizacije najbrže se primete među mlađom populacijom koja ih sada već intuitivno prihvata i primenjuje. Ali mnogi zbog toga zanemaruju volju i potencijal za usvajanje novina koji imaju stariji sugrađani, ukoliko im na adekvatan način ukažemo na prednosti koje time dobijaju. Nama je posebno drago kada uspemo da uverimo i najstarije, jer oni posle toga postaju najzadovoljniji korisnici“ komentariše Đorđe Cvetković, kreator aplikacije Plativoo.\nKada je reč o komunikaciji sa javnom administracijom, istraživanje je pokazalo da na tom polju građani internet još uvek najviše koriste radi pukog pronalaženja informacija, te da su razmene dokumenata i druge naprednije funkcionalnosti javne administracije, oblast u kojoj svakako ima prostora za digitalna unapređenja.


Pristalice Donalda Trampa upale su u Kongres 6. januara kako bi sprečili da se potvrde rezultati predsedničkih izbora\nSAD u borbi protiv domaćeg terorizma moraju da prevaziđu veliku prepreku i da spreče strane faktore u širenju dezinformacija koje podstiču ekstremiste na nasilje, pokazali su novi nalazi nadležnih organa.\nUpozorenje stiže od visokog zvaničnika Sekretarijata za unutrašnju bezbednost, samo dan pošto je predsednik Džo Bajden objavio dugo očekivanu Strategiju za borbu protiv domaćeg terorizma.\nIako obaveštajne agencije nisu pronašle direktnu vezu između domaćih terorista i stranih aktera, pojedini zvaničnici upozoravaju da je to zato što ta povezanost nije bazirana na klasičnom modelu komande i kontrole.\n"Centralni element ove pretnje su narativi koji podstiču nasilje, i šire se gde god mogu", kazao je Džon Koen, koordinator za borbu protiv terorizma u Sekretarijatu za unutrašnju bezbednost. "Pretnje su različite, bilo da je reč o stranim zemljama, poput Rusije, Irana i Kine, do terorističkih grupa ili lidera koji koriste bes i podele u našem društvu".\nBrige za strani uticaj na domaće teroriste u SAD nisu nove.\nU martu ove godine objavljen je izveštaj Kancelarije direktora za nacionalne obaveštajne službe, u kojem se navodi da postoji potencijalna povezanost između rasista u SAD i drugim zemljama, kao i da je mali broj ekstremista putovao u inostranstvo u pokušaju da ojača veze.\nAli, Koen kaže da su ove pretnje male u odnosu na one koje se razvijaju u virtuelnom svetu\n"To nije pretnja koju možemo da istražimo, niti da je kontrolišemo jednostavnim nadzorom pojedinaca koji planiraju potencijalni napad. Moramo da saznamo više o tome kako ekstremisti ili organizacije koriste različite onlajn platforme da šire dezinformacije, koje posle utiču na usamljene, socijalno izolovane, besne pojedince"\nPosebnu zabrinutost predstavlja Rusija. O tome je na potvrđivanju svoje nominacije za direktorku Nacionalnih obaveštajnih službi u januaru govorila i Avril Hejns, koja je tada istakla da Kremlj koristi različite metode da promoviše ekstremizam u SAD.\nU novoj strategiji za borbu protiv terorizma, zvaničnici su se obavezali da će se boriti protiv polarizacije koju uzrokuju dezinformacije i opasne teorije zavere na internetu.\nAli, borba protiv domaćeg terorizma, upozoravaju zvaničnici, neće biti laka, što je pokazao upad na Kapitol hil 6. januara, zbog čega je uhapšeno skoro 500 ljudi.\n"Šta je ujedinilo te ljude? Između ostalog, ohrabrile su ih dezinformacije i lažne tvrdnje o pokradenim izborima, i oni su mislili da je njihova dužnost da na to reaguju", kaže Koen.


EU odobrila početak pregovora sa SCG o Sporazumu o stabilizaciji i pridruživanju\nMinistri inostranih poslova Evropske unije odobrili su Evropskoj komisiji da počne sa Srbijom i Crnom Gorom pregovore o Sporazumu o stabilizaciji i pridruživanju.\nMandat za pregovore EU sa SCG je interni dokument koji sadrži smernice Evropskoj komisije za pregovore sa Beogradom i Podgoricom o političkim i ekonomskim sektorima sporazuma o stabilizaciji i pridruživanju.\nU zaključcima ministarskog sastanka u Luksemburgu navodi se da "otvaranje pregovora predstavlja prvi značajan korak ka uspostavljanju sporazumnih odnosa između Evropske unije i Srbije i Crne Gore".\n“To dokazuje rešenost da se u potpunosti sprovodi program iz Soluna koji ističe da je budućnost zapadnog Balkana u EU".\nMinistri su saopštili da da će brzina pregovora zavisiti od tempa unutrašnjih reformi i pune saradnje Srbije i Crne Gore sa Haškim tribunalom.\n“"Puna saradnja s Haškim sudom je bitna za trajno pomirenje u regionu i time se uklanja osnovna prepreka za integraciju u Evropsku uniju. EU sada očekuje da SCG preduzme odlučujuću akciju kako bi se svi optuženi za ratne zločine, a pre svih Ratko Mladić i Radovan Karadžić, našli pred sudom u Hagu”, saopšteno je nakon sastanka u Luksemburgu.\nPočetak pregovora sa simbolično podudara sa petom godišnjicom demonstracija na kojima je svrgnut režim Slobodana Miloševića.\nOdluka o otvaranju pregovora sa Srbijom i Crnom Gorom, usvojena je bez rasprave i prigovora bilo koje članice EU, za razliku od žestoke rasprave i neslaganja u vezi sa pregovorima sa Turskom i Hrvatskom.\nGlavna tužiteljka Haškog tribunala Karla del Ponte je u svom izveštaju ministrima EU ocenila da Hrvatska u potpunosti sadrađuje sa sudom u Hagu, čime je otvoren put i za početak pregovora sa Hrvatskom. Del Ponteova je u Luksemburgu rekla da bi volela da na isti način kao Hrvatska sa sudom sarađuje i SCG.\n"Volela bih da Srbija i Crna Gora sa Medjunarodnim krivčnim sudom za bivšu Jugoslaviju saradjuje isto kao i Hrvatska, ali do toga je još daleko", izjavila je Del Ponteova.\nPredsednik Srbije i Crne Gore Svetozar Marović, pozdravio je odluku Saveta ministar EU o početku pregovora o Sporazumu o stabilizaciji i pridruživanju, i ocenio je kao veoma veliku i važnu za evropsku budućnost Srbije i Crne Gore.\nMarović je saopštio da je pred SCG velika evropska šansa, jer je nakon davanja pozitivne Studije o izvodljivosti, EU današnjom odlukom Saveta ministara još jednom potvrdila punu podršku evropskim i demokratskim ciljevima SCG.\n"Na pruženu ruku moramo odgovoriti zajedničkim naporom kako bismo naredni period što efikasnije iskoristili i pregovore uspešno okončali", istakao je Marović.\nKako je naveo, "od danas Srbija i Crna Gora ulaze u novu fazu pridruživanja Evropskoj uniji koja podrazumeva ispunjenje i poslednjih preostalih obaveza prema medjunarodnoj zajednici i Haškom tribunalu".\nPredsednik Srbije Boris Tadić izrazio je zadovoljstvo odlukom Saveta ministara EU o početku pregovora sa SCG o Sporazumu o stabilizaciji i pridruživanju ocenivši da je to "važan, ali tek jedan od prvih koraka".\n"SCG mora da ispuni sve svoje medjuanrodne obaveze uključujući i potpunu saradnju sa Haškim tribunalom. Svi optuženi za ratne zločine moraju biti u Hagu, na prvom mestu general Ratko Mladić", kazao je Tadić novinarima u Budimpešti.\nOdluka Saveta Evropske unije o početku pregovora o sporazumu o stabilizaciji i pridruživanju sa Srbijom i Crnom Gorom od "najvećeg je značaja za državnu zajednicu", rekao je premijer Srbije Vojislav Koštunica.\nPredsednik Vlade Srbije je u obraćanju novinarima kazao da je u interesu SCG da što pre zaključi sporazum o stabilizaciji i pridruživanju kako bi već sledeće godine SCG "praktično postala pridružena članica EU".\nDemokratska stranka (DS) pozdravila je danas odluku Saveta Evropske unije o početku pregovora o pridruživanju Srbije i Crne Gore Uniji i ocenila da je to rezultat politike DS.\n"Ovo je rezultat politike DS i Zorana Djindjića i svega ono za šta se DS godinama zalagala i na čemu je radila", rekao je agenciji Beta portparol demokrata Djordje Todorović.\nSef poslaničke grupe G 17 plus u republičkom parlamentu Miloljub Albijanić izjavio je da je odobravanje početka pregovora o pridruživanju Evropskoj uniji veliki dan za Srbiju.\nPredsednik Glavnog odbora Socijalističke partije Srbije (SPS) Ivica Dačić pozdravio je odluku o početku pregovora o pridruživanju Evropskoj uniji i dodao da deo zasluga za to pripada i socijalistima.\nŠef Kancelarije SCG za pridruživanje Evropskoj uniji Jela Baćović izjavila je večeras da je realno očekivanje da SCG sa EU za šest do devet meseci potpiše Sporazum o pridruživanju i stabilizaciji.\n"Ako sve bude kako je planirano i ako budemo mogli da pratimo dinamiku koju postavi Evropska komisija, realno je da se da se taj posao završi za šest do devet meseci", rekla je Baćovićeva, koja je i sekretar pregovaračkog tima SCG za pridruživanje EU.\nReakcije u Podgorici\nCrnogorski premijer Milo Đukanović ocijenio je da bi trebalo iskoristiti svaki dan pregovora o Sporazumu o stabilizaciji i pridruživanju Srbije i Crne Gore sa Evropskom unijom, ali je ponovio da Crna Gora želi da obnovi državnost i preuzme punu odgovornost u svoje ruke, da bi brže ostvarila svoje evropske i evroatlanske ciljeve.\n"Mislim da će ovaj proces ići svojom dinamikom, ali nije realno pričati da ga je moguće zavšiti za četiri ili šest mjeseci", rekao je Đukanović novinarima u Podgorici komentarišući odobravanje mandata ministara Evropske unije za početak pregovora o stabilizaciji sa Srbijom i Crnom Gorom. On je objasnio da je proces pregovaranja višestruko uslovljen, između ostalog i ostvarivanjem veće kooperativnosti Vlade Srbije sa Haškim tribunalom.\n"Ali, trebalo bi iskoristiti svaki dan pregovora o Sporazumu, da Crna Gora što je moguće više uslova stvori i da onog dana kada formalno bude preuzela kompletnu odgovornost za svoju evropsku budućnost može da kaže da ima već dosta posla obavljenog", rekao je Đukanović.\nCrnogorski ministar za evropske integracije Gordana Djurović saopštila je da će Vlada Crne Gore ove nedjelje usvojiti platformu za crnogorski pregovarački tim, koji će, kako je rekla, "dati puni doprinos da pregovori sa EU budu konstruktivni i dinamični".\nPregovori će, najverovatnije početi u radnim grupama za ekonomska pitanja. S obzirom na dvostruki kolosjek i "autonomiju" u domenu ekonomije, ta faza pregovora biće efikasna i prvi značajnji rezultati u toj oblasti mogu se očekivati do aprila 2006. godine, do kada će biti održan i referendum o državnom statusu Crne Gore, objasnila je Đurovićeva beogradskoj agenciji Beta.\nOna je kazala i da posle referenduma, ako na njemu bude izglasana nezavisnost Crne Gore, pregovori mogu biti nastavljeni samostalno.


MALI SAOPŠTIO: Obveznice Republike Srbije uključene u J.P Morgan indeks | Novosti.rs\n- Ovo je veliki uspeh za našu zemlju i još jedna potvrda vrednosti i kvaliteta srpskih obveznica na svetskom tržištu. J.P Morgan indeks prate svi ozbiljni profesionalni investitori u svetu, a to znači da će imati Srbiju na radaru za potencijalna ulaganja. Dosta smo radili na ovome u proteklom periodu, a naročito u kontekstu razvoja domaćeg tržišta kapitala. Srbija je danas zemlja koja ima poverenje u međunarodnom investicionom okruženju - istakao je ministar finansija Siniša Mali.\nNOVI SIMBOL SRBIJE: Sutra svečano obeležavanje završetka radova na Kuli Beograd (FOTO)\n30. 06. 2021. u 17:51\nMINISTAR MALI: Fiskalna transparentnost vodi do još većeg poverenja tržišta i osnaživanja ekonomske aktivnosti\n29. 06. 2021. u 13:09\nMALI NA OTVARANJU DINO PARKA U KRUŠEVCU: Verujem da će porodice ovde uživati\n28. 06. 2021. u 13:07\nOn je dodao da je Republika Srbija postigla značajan napredak u jačanju likvidnosti sekundarnog tržišta državnih hartija od vrednosti, što je doprinelo uključenju srpskih obveznica u renomirani J.P Morgan Index, i ujedno povećalo aktraktivnost domaćeg tržišta i priliv novih investicija.\n- Od februara ove godine, kada je i najavljeno uključenje u indeks, primetan je značajan porast prometa na sekundarnom tržištu, kao i dolazak novih kupaca navedenih obveznica, stranih investicionih fondova, koji potvrđuju činjenicu koliko je važno biti deo GBI-EM Global Diversified Index. Na ovaj način se otvaraju vrata i za bolje uslove za privredu, kao i za lokalne i međunarodne investitore - naveo je ministar finansija i dodao da je promet ovim obveznicama na sekundarnom tržištu u junu, do uključenja, porastao za više od 260 odsto u odnosu na januar, pre nego što je J.P Morgan objavio informaciju o datumu uključenja.\nMali je rekao i da je ovo postignuće potvrda svih aktivnosti koje Ministarstvo finansija vrši u pogledu razvoja tržišta kapitala, a čemu će najviše doprineti Strategija razvoja tržišta kapitala, čije se usvajanje očekuje u septembru.\n- Ovakva strategija se po prvi put donosi, a cilj je da se ubrza razvoj tržišta kapitala, zatim da se unapredi ponuda finansijskih instrumenata i povećaju domaće i strane investicije, a što će dalje uticati i na veći rast BDP-a. Osim pomenute strategije, u proteklom periodu usvojeni su i sistemski zakoni koji su takođe usmereni ka poboljšanju razvoja tog tržišta. Dakle, naš glavni cilj je da srpska ekonomija raste, a visoke stope rasta možemo da dostignemo upravo ukoliko imamo stabilno i razvijeno tržište kapitala - zaključio je Mali.\nU indeks su uključene tri dinarske benčmark obveznice sa dospećem 11. januara 2026. godine (RSMFRSD89592), 6. februara 2028. godine (RSMFRSD55940) i 20. avgusta 2032. godine (RSMFRSD86176).\nSiniša Mali obveznice ministar finansija ministar Siniša Mali\nMINISTAR Siniša Mali prisustvovaće danas centralnoj proslavi obeležavanja Vidovdana i jubileja – 650 godina od osnivanja grada Kruševca.


IFA 2019: Samsung Electronics predstavlja širok spektar pametnih, umreženih proizvoda\nPočetnaVestiMultimedijaVestiIFA 2019: Samsung Electronics predstavlja širok spektar pametnih, umreženih proizvoda\n05.09.2019 18:30 | 0 Multimedija\nKompanija Samsung Electronics Co., Ltd. danas je na sajmu IFA 2019 obeležila 50 godina poslovanja i tom prilikom predstavila svoju viziju, čiji je fokus na inovativnosti, umreženosti i budućnosti.\nKako je najavljeno, QLED 8K tehnologija biće dodatno unapređena uvođenjem nove linije QLED 8K televizora, dok će BESPOKE serijom prilagodljivih frižidera biti predstavljene inovacije na tržištu kućnih aparata. Pored toga, lansiranjem novih pametnih telefona – Galaxy A90 5G i Galaxy Fold 5G, biće proširena ponuda 5G uređaja. Sve ovo ilustruje nastojanje kompanije ka kontinuiranom proširivanju portfolija uz pomoć smelih i inovativnih prozvoda i usluga stvorenih za budućnost.\n„Od trenutka kada je, pre skoro 50 godina, predstavljen prvi crno-beli Samsung televizor, konstantno se trudimo da u čitavom asortimanu kućne elektronike i aparata, kao i mobilnih uređaja koristimo najnovije tehnologije”, rekao je Benjamin Braun, direktor marketinga i potpredsednik kompanije Samsung Europe. „Nastavićemo da gradimo nasleđe kompanije i uvodimo inovacije koje će menjati život naših korisnika.”\nProšle godine je lansiran novi Samsung QLED 8K TV i od tada je ukupna prodaja QLED televizora porasla za 200 odsto. Pozitivna reakcija na QLED televizore visokog kvaliteta i velikog ekrana dovela je do prodaje više od dva miliona uređaja u prvoj polovini godine. Kako bi ova serija bila dodatno unapređena, postojećim Samsung QLED uređajima od 65, 75, 82 i 85 inča, pridružiće se i verzija od 55 inča.\nQLED 8K TV sa dijagonalom od 55 inča u septembru će biti dostupan globalno. Ovim novitetom i još širim dijapazonom dimenzija optimalnih za svaki dom, Samsung je uspešno odgovorio na zahteve potrošača za većim izborom. Nova varijanta nudi vrhunske pogodnosti koje odlikuju QLED 8K TV seriju, uključujući dubinu i besprekoran kvalitet slike, stopostotni volumen boje, kao i revolucionarnu tehnologiju baziranu na veštačkoj inteligenciji. Bez obzira na to da li korisnici omiljeni sadržaj gledaju putem striming platforme, preslikavanja ekrana ili HDMI i USB kabla, Quantum Processor 8K detektuje sadržaj niže rezolucije i izoštrava ga, tako da dostigne 8K kvalitet.\nS obzirom na to da vizuelna razlika između nameštaja i kućnih aparata postaje sve manja, Samsung nastoji da dizajnira prilagodljiva rešenja u skladu sa potrebama korisnika. Baš zato novi revolucionarni BESPOKE frižideri kompanije Samsung stižu u Evropu. Osmišljeni kao modularni uređaji i zahvaljujući širokoj ponudi dimenzija, od onih sa jednim, do onih sa četvoro vrata, ovi frižideri se veoma lako uklapaju u različite prostore.\nZa korisnike koji žele da budu još efikasniji u kuhinji, Samsung je predstavio i novu, multifunkcionalnu rernu Dual Cook Steam Oven. Uz savremen dizajn dolaze i neverovatne mogućnosti u pogledu performansi. Rerna je postavljena vertikalno i karakterišu je teksturisane površine sa novim interfejsom. Uz pomoć Dual Cook Steam opcije, u različitim odeljcima, omogućeno je istovremeno pripremanje hrane procesom konvekcije i na pari.\nUz novi POWERstick Jet bežični usisivač korisnici će imati priliku da iskuse moć usisavanja u industriji, od 200W. Petoslojni HEPA sistem filtriranja i baterija koja traje sat vremena omogućavaju da se ukloni 99,999 odsto čestica prašine i alergena, sprečavajući da se one vrate u vazduh kroz izduvni ventil.\nTokom ovog leta kompanija Samsung predstavila je i mnoštvo drugih proizvoda, nastalih kao rezultat posvećenosti u pružanju izuzetnog iskustva, bez kompromisa u pogledu kvaliteta. Galaxy Note10 i Note10+ pružaju neprikosnovene performanse koje korisnicima omogućavaju da rade ili istaknu svoju kreativnu stranu, čak i dok su u pokretu. Novi Galaxy Tab S6 dolazi u paketu sa prepoznatljivom S Pen olovkom i predstavlja prvi tablet sa dvojnom kamerom sa Ultra Wide Lens objektivom i super AMOLED ekranom od 10.5 inča. Dizajniran za multitasking korisnike koji ne žele da budu opterećeni težinom laptopa, Galaxy Book S kombinuje nosivost i umreženost pametnih telefona sa moćnom produktivnošću kompjutera. Pored toga, Samsung će 6. septembra lansirati i novi Galaxy Watch Active2.\nZa više informacija o proizvodima predstavljenim na sajmu IFA 2019, posetite Samsung Electronics Booth na 2. spratu, City Cube Berlin od 6. do 11. septembra.\nHuawei Enjoy 10 Plus je najnoviji telefon sa 48MP kamerom


Ksenija Pavkov | 03. avg 2020.\nNi godinu i po dana od kako je položio zakletvu posle dvonedeljne vojne obuke, ministar Vulin postao je počasni član najelitnije vojne jedinice. Počasni letački znak pilota uručen mu je baš na Dan avijacije. Mnoge je ova odluka vojnog vrha iznenadila, neke naljutila, pukovnika u penziji Ljubodraga Stojadinovića – nasmejala.\n„Vulin bi mogao da leti samo u letećem cirkusu Montija Pajtona“, rekao je Stojadinović za portal nova.rs.\n„Ako je nekadašnji dezerter, koji je za 14 dana završio vojnu obuku i čovek koji je kao vojni analfabeta došao na mesto ministra odbrane, postao počasni pilot, ja sam uveren da je on sada uveren da ume da leti i da će pokušati da leti. I ne verujem da postoji bilo ko u Ratnom vazduhoplovstvu koji je u stanju da ga u tome spreči. Teško je sprečiti Vulina da leti i posle svih čuda to i ne bi bilo neko čudo“, rekao je pukovnik u penziji Ljubodrag Stojadinović.\n„Mislim da nisam prava adresa za to pitanje, dakle ja ne dodeljujem ta priznanja, zaista sam manje nego stručna što se tiče vojnih stvari, tako da ne mogu da ulazim u to šta su odlučili ljudi koji su mnogo stručniji od mene“, odgovorila je Brnabić.\nUbrzo je reagovalo i Ministarstvo odbrane, ali ne odgovorm, nego komentarom na pitanje N1, koje su razumeli kao „medijski linč“. U saopštenju objašnjavaju da se priznanje dodeljuje za „doprinos razvoju i opremanju i stvaranju uslova za unapređenje operativnih sposobnosti Ratnog vazduhoplovstva i PVO, a ne za pilotiranje“.\n„Zato i jeste počasni znak, ali to luksemburški mediji ili ne razumeju ili im je tako lakše. Možda baš zato i zaboravljaju da pomenu da je 2008. godine ministar odbrane Dragan Šutanovac dobio pozlаćeni pilotski znak“, navodi se u saopštenju Ministarstva odbrane.\n„Mene zanima kako vi gledate na to da ministar koji ne samo da nema izuzetne doprinese letenju, nego čak nema ni završen vojni rok, dobije jedno takvo priznanje koje je ranije dodeljivano samo za letačke doprinose? Doduše 2008. je uručeno i tadašnjem ministru odbrane Draganu Šutanovcu“, glasilo je pitanje koje je N1 postavila premijerki.\n„S obzirom da sam leteo sa generalom Đukanovićem u MIG-u 29, a da su upravo u tim mesecima počeli da stižu Migovi sa remonta i da su konačno ušli u operativnu upotrebu, onda su mi rekli da je to preduslov. Da letite nekim od borbenih aviona da bi dobili takav počasan znak“, objasnio je Šutanovac.\n„Ja sam delimično u vazduhu upravljao tim avionom, odnosno sa palicom i dodavao gas, ali naravno nisam ja upravljao avionom na način na koji to rade piloti“, rekao je bivši ministar odbrane.\nI za kraj da podvučemo još jednom – počasni letački znak pilota dodeljuje se zaslužnim pojedincima, ne nužno pilotima. To, međutim, ne isključuje mogućnost da ministra vojnog ubuduće nećemo viđati i u – pilotskoj uniformi.\nAleksandar Vulin Ministarstvo odbrane N1\n← RTS za toalet papir dao 230 miliona


Brnabić: E-uprava štedi 245 miliona dinara, 6,7 miliona dokumenata i 6 miliona sati čekanja manje\nKada elektronska razmena podataka zaživi u celoj Srbiji to će značiti uštedu od oko 245 miliona dinara, 6,7 miliona dokumenata i šest miliona sati čekanja manje, rekla je danas ministarka državne uprave i lokalne samouprave Ana Brnabić.\nOna je obišla Loznicu kako bi se uverila kako protiče implementacija novog informacionog sistema eZUP i tom prilikom istakla da ovim sistemom država konačno postaje servis građana.\n- Sada se postiže ono o čemu smo govorili, da država bude servis građana, da građani ne budu kuriri države i ne sakupljaju papire za državu i idu od šaltera do šaltera trošeći svoje vreme na skupljanje papira koje država već ima - rekla je Brnabić.\nOna je istakla da je Loznica po velikom broju kriterijuma jedna od najefikasnijih i najboljih lokalnih samouprava u Srbiji i jedna od lokalnih samouprava koje su najracionalnije.\n- Ona je ispod optimuma o broju zaposlenih i odlukom o maksimalnom broju zaposlenih 2015. godine Loznici je bilo dozvoljeno da zaposli još oko između 100 i 130 ljudi što oni nisu iskoristili, samim tim uspevaju sa jednim brojem zaposlenih koji je ispod optimalnog da daju sve usluge građanima. Taj novac u budžetu oni štrede da mogu da investiraju u socijalnu zaštitu, pomoć porodiljama, porodici sa decom i drugo. To je odličan primer uprave - rekla je Brnabić.\nOna je dodala da će kada informacioni sistem za punu implementaciju Zakona o opštem upavnom postupku bude zaživeo u celoj Srbiji to doneti veliku uštedu građanima Srbije koji više neće morati da plaćaju takse.\n- Danas sam ovde, idem uskoro u Vrnjačku banju, a onda ću ići od lokalne samouprave do lokalne samouprave da obezbedim kao resorni ministar da ovo svuda funkcioniše. Kada bude funkcionisalo svuda u narednih nekoliko meseci to će značiti uštedu od nekih 245 miliona dinara za građane Srbije, kroz takse koje danas više ne moraju da plaćaju - rekla je Brnabić.\nOna je navela da je sledeći korak da se u saradnji sa MUP završi prenos državljanstva u elektronski oblik koji će ako se spoji sa elektronskim matičnim knjigama omogućiti stvaranje centralnog registra stanovnika.\nADRESNI REGISTAR Proradio servis za sva pitanja u vezi s promenom imena ulica\n"MUŽ PRIMA MINIMALAC, PODSTANARI SMO, TAMAN SAM DOBILA NOVI POSAO" Anastasija je rodila treće dete, a plata na porodiljskom će joj biti 2.602 DINARA\nMinistar zdravlja Zlatibor Lončar, u okviru svojih redovnih aktivnosti, obišao je danas Opštu bolnicu u Leskovcu, Dom zdravlja u Medveđi kao i Sijarinsku banju.


Izjava Misije OSCE-a u BiH o posljednjim incidentima u Bosni i Hercegovini - Radio Srebrenik\nHomeVIJESTIIzjava Misije OSCE-a u BiH o posljednjim incidentima u Bosni i Hercegovini\nMisija OSCE-a u Bosni i Hercegovini ozbiljno je zabrinuta zbog nedavnih incidenata koji su se desili u Bijeljini-Janja, Prijedoru, Brčkom, Gacku, Istočnom Sarajevu, na Ilidži, u Foči, Doboju i Bužimu. Misija smatra da upotreba zapaljive i retorike podjela od strane pojedinih zvaničnika u BiH, uključujući u Republici Srpskoj u proteklim danima, doprinosi pojavi ovakvih incidenata. Misija upozorava na sve aktivnosti koje nose sa sobom potencijal da prouzrokuju konflikt i dovedu do destabilizacije mira i sigurnosti u BiH.\nPoštovanje drugih, neovisno o njihovoj vjerskoj, kulturnoj ili etničkoj pripadnosti ili orijentaciji, mora biti zaštićeno od strane svih, u interesu svih. Izabrani i imenovani zvaničnici imaju posebnu odgovornost da štite interese svih građana, neovisno o njihovom porijeklu, da odbace retoriku podjela, te da budu primjer odgovornog ponašanja, da smiruju tenzije i promovišu konstruktivan dijalog.\nPrevious articleOvih dodataka prehrani trebali biste se odreći što prije\nNext articleSnažne poruke Vučića u Priboju: Svako ko pomisli da može da ugrozi nečiji život ili kuću, nečiju džamiju ili crkvu, imat će posla sa državom


Privođenje zbog saobraćajnih prekršaja - SDPlus\nPrivođenje zbog saobraćajnih prekršaja\n31/12/2018 31/12/2018 sdplus.rs\nPripadnici Ministarstva unutrašnjih poslova u Smederevu, po nalogu Osnovnog javnog tužilaštva u ovom gradu, podneće krivičnu prijavu protiv četrdesetdvogodišnjeg muškarca iz okoline Smedereva, zbog postojanja osnova sumnje da je izvršio krivično delo ometanje ovlašćenog službenog lica u obavljanju poslova bezbednosti. Patrola policije se, postupajući po naredbi Prekršajnog suda izdatoj zbog neplaćenih saobraćajnih prekršaja, uputila ka kući muškarca koji je, kada je primetio policajce da se približavaju, seo u automobil i počeo da beži u pravcu Kovina. Patrola je krenula u poteru za njim i uspela da ga zaustavi na kružnom toku u Kovinu. Prilikom hapšenja muškarac je pružio otpor policajcima i jednog od njih lakše povredio. Osumnjičeni će biti priveden na izdržavanje zatvorske kazne zbog prethodnih saobraćajnih prekršaja.\nDEŽURNE SLUŽBE DOMA ZDRAVLJA U SMEDEREVU\nZa praznike u Smederevu produženo grejanje


Podižite svoje satelite u Japanu « Photon Tide\nPhoton Tide > Članci > Nauka > Podižite svoje satelite u Japanu\nPodižite svoje satelite u Japanu\nJapan, kroz saradnju državnih agencija i privatnog sektora, ušao je danas na tržište orbitalnog transporta.\nU ranim jutarnjim časovima po lokalnom vremenu, H-2A raketa uspešno je lansirana sa svemirskog centra na ostrvu Tanegašima. Osim tri japanska satelita, raketa je 16 minuta nakon poletanja u orbitu postavila i satelit Južne Koreje. U pitanju je KOMPSAT-3, koji je napravila južnokorejska agencija, a koji je Jaxa, japanska svemirska agencija, u saradnji sa kompanijom Micubiši (Mitsubishi Heavy Industries) podigla u svemir.\nTo je bio 21 let za H-2A raketu, i ispunjenje prvog komercijalnog ugovora sa drugom državom.\nEkspanzija dostupnosti satelitskih uređaja dozvolila je da mnoge države počnu veoma ozbiljno da razmišljaju o postavljanju svojih, a paralelno, Rusija i ESA su ostale glavni distributeri usluga prenosa.\nJapan, očigledno odlično procenjujući budućnost ovih ekonomskih grana, pre više decenija napravio je plan da se uključi u tržište komercijalnog transporta u orbitu Zemlje, a ovog trenutka se može reći da je plan ispunjen.\nOrignalnu vest pročitajte na BBC.com.\nUspešno lansiranje Epsilon rakete\nPad ruske rakete\nNovi ESA projekat od milijardu eura


Severina - strana 13 - Tag - Svet Plus\nSeverina - strana 13\nSeverina se pohvalila još jednim rođendanskim poklonom i poručila fanovima: ..\nOsim što su je fanovi iznenadili lepo sklopljenim videom, Severina Vučković pohvalila se još jednim iznenađenjem povodom svog 42. rođendana, koji je juče proslavila u društvu najbližih prijatelja.\nSeverina Vučković jako je besna, jer će Aleksandar najveći hrišćanski praznik provesti u Srbiji sa svojim ocem Milanom Popovićem. Biznismen je u četvrtak dovezao sina iz Zagreba u Beograd, a juče su otputovali u Vršac, gde će se na Uskrs okupiti cela njegova porodica.\nSeverina supermama i sa štakama! Igranje u parku sa malim Aleksandrom (Foto)\nSeverina Vučković ovih je dana u centru pažnje zbog dobijene bitke oko starateljstva nad sinom Aleksandrom, a sunce i prolećno vreme iskoristila je da se malo poigra sa mezimcem, u čemu je ni štake nisu sprečile.\nDok je Severina govorila kakve će joj biti nove štake, usledio je poziv ..


14-07-2018 21:56 Izdvojeno Srbija Ekonomija\n– Grčić veoma loše rukovodi preduzećem zbog čega EPS beleži loše poslovne rezultate. Takođe, kadrovska politika koju vodi je loša za firmu i direktno doprinosi tim lošim rezultatima. Zbog toga se grupa članova i pristalica Srpske napredne stranke koji su zaposleni u EPS-u obratila predsedniku Vučiću sa molbom da svojim autoritetom izdejstvuje smenu Grčića jer smatraju da je to u interesu preduzeća, potrošača i države – navodi sagovornik iz EPS-a. Prema njegovim rečima, Grčićeva kadrovska rešenja se ne sviđaju i nekim interesnim grupama unutar preduzeća tako da i oni lobiraju za Grčićevu smenu. Sagovornik tvrdi da se već neko vreme u EPS-u vodi „pravi mali rat“ sa ciljem da Grčić bude smenjen.\n– Vučić veoma ozbiljno razmišlja o tome da predloži smenu Grčića, jer to traže ljudi unutar SNS, koji su verni partijskoj liniji a istovremeno uživaju ugled u EPS-u kao stručnjaci i dobri radnici. Dodatno, ni interesne grupe unutar EPS-a koje su protiv Grčića nisu bez podrške unutar onog dela rukovodstva SNS koje ima odlučujuću ulogu kada je reč o kadrovskim rešenjima u javnim preduzećima. Međutim, Vučić ipak vaga da li da zatraži Grčićevu ostavku zbog toga što se tome izričito protivi premijerka Ana Brnabić – ističe izvor. Premijerka naime insistira na poziciji da Vlada ne treba da popušta pred bilo kakvim pritiscima zaposlenih kako EPS-a tako i bilo kog drugog preduzeća. Vlada Srbije se trudi da u javnosti deluje nepokolebljivo i da odbija bilo kakve ultimatume radnika, poljoprivrednih proizvođača i nezadovoljnih građana. Podsećanja radi, Vlada na čelu sa Anom Brnabić nije želela da razgovara sa štrajkačima u Fijatu dok ne prekinu sa protestom, sa malinarima dok ne prekinu blokadu Ibarske magistrale nije joj padalo na pamet da na razgovore pozove vozače koji su nezadovoljni enormno visokim cenama benzina blokirali saobraćajnice širom Srbije. Mišljenje Ane Brnabić i većine ministara je da bi se prihvatanjem zahteva zaposlenih u EPS-u da se smeni Grčić ugrozio imidž Vlade Srbije kao nepokolebljive i čvrste u težnji da ne popušta pod pritiscima i da niko sa strane ne može da utiče na njene odluke. Predsednik Vučić je pak u dilemi da li da održi svoj imidž lidera koji osluškuje šta kaže narod, zaposleni i stručna javnost u preduzećima ili da izbegne raznoglasje i eventualne nesporazume sa premijerkom Brnabić, koju inače veoma ceni, i odustane od zahteva za smenu Milorada Grčića.\nIzvor navodi da u ovom trenutku na deponijama Termoelektrane „Nikola Tesla“ u Obrenovcu nedostaje 750 hiljada tona uglja. TENT je na 84,7 odsto ispunjenja proizvodnog plana i dnevno se troši oko 100 tona mazuta zbog lošeg kvaliteta uglja.\nPitanja vezana za eventualnu smenu Milorada Grčića poslata su i kabinetu predsednice Vlade Srbije i EPS-u, ali su ostala bez odgovora.\nPročitajte OVDE šta je zaista realno kada je reč o Er Srbiji?\nSlučaj EPS – „svako nevin dok se ne dokaže suprotno“\nSKANDALOZNO: Bivši šiptarski teroristi na sastanku kod Mogerini


U četvrtak 1. aprila elektronski je održana 9. sednica Skupštine opštine Čajetina. Odbornici su usvojili Program mera podrške za sprovođenje poljoprivredne politike ruralnog razvoja za 2021. godinu nakon što je dobijanja saglasnosti od Ministarstva poljoprivrede, šumarstva i vodoprivrede. Na sednici je data saglasnost na izveštaj i program Centra za socijalni rad, kao i na finansijski izveštaj PU „Radost“ Čajetina.\nU cilju izgradnje novih pešačkih i biciklističkih staza, doneta je odlukua o pristupanju izradi Plana održive urbane mobilnosti koji će biti finansiran od strane švedske vlade uz podršku SKGO. Odbornici su usvojili i Odluka o komunalnoj miliciji kao i druge odluke kako bi ova služba počela sa radom.\nJP „Gold gondola Zlatibor“ ustupljeno je pravo korišćenja i upravljanja na objektu gondole, a od Vlade Republike Srbije zatraženo je donošenje odluke kojom bi se katastarske parcele koje se nalazi na krajnjoj stanici gondole prenele u vlasništvo opštine Čajetina.\nUsvojena je Odluka o dopuni odluke o mesnim zajednicama, a odbornici su upoznati i sa načinom na koji će biti sprovedeni izbori za Savete za mesne zajednice, dok će predsednik Skupštine opštine Čajetina raspisati izbore, odnosno odrediti datum njihovog održavanja.\nUsvojene su dve odluke o izmeni i dopuni ranije donetih odluka o uređivanju građevinskog zemljišta sredstvima investitora, a Skupština je prihvatila i dve nove odluke koje se odnose na radove u centru Zlatibora i na izgradnji rezervoara „Vranjevina“. Pored pomenutog, usvojeno je i nekoliko rešenja o otuđenju građevinskog zemljišta radi ispravke granica građevinskih parcela.


MaiDong/Puls: Najbolji Univerziteti na svetu china radio international\nMaiDong/Puls: Najbolji Univerziteti na svetu\n2015-05-11 15:54:24 cri\nBritanska globalna obrazovna grupa Quacquarelli Symonds nedavno je objavila novu rang listu 400 najboljih svetskih Univerziteta, na kojoj SAD zauzima 175 mesta, pa njima pripada i sveukupni prvi plasman.\nMeđutim, na listi 400 najboljih našlo se čak i 58 Univerziteta iz kontinentalnog dela Kine, a ako tome pridružimo i 8 Univerziteta iz Hongkonga i čak 20 sa Tajvana, onda znači da na listi ima ukupno 86 kineskih Univerziteta, što Kini u globalu donosi 2. mesto ukupnog plasmana.\nTreće mesto pripada Velikoj Britaniji, koja ima 80 Univerziteta na listi, dok se na četvrtom i petom mestu nalaze Francuska i Nemačka.\nA kako uvek volimo ponedeljkom da vam prestavimo inspirativne životne priče, u drugom delu današnje emisije ćete saznati kako je Kina uticala na amerikanku Alisu Gandi, koja je u Sijetlu otvorila mali vagon-restoran, u kojem prodaje kinesku užinu -- Đjan Bing Guozi.\nOd otvaranja, svakog dana pred vagonom stoji dug red kupaca, koji uvek iznova i iznova želi da uživa u ovoj neobičnoj vrsti obroka koja potiče iz grada Tiajnđina, koji se pak nalazi u blizini Pekinga.\nViše o današnjim temama saznajte iz našeg audio izdanja.


Vesti online / Sport / Fudbal / Babarogić: Incidenti su mogli da budu sprečeni\nBabarogić: Incidenti su mogli da budu sprečeni\nBranimir Babarogić, predsednik Zajednice Super lige, smatra da su incidenti na stadionu Crvene zvezde mogli da budu sprečeni, prenosi "Žurnal".\n''Ovo što se dogodilo je posledica, a uzrok se nalazi u tome što su Partizan i Crvena zvezda u istom danu, u samo nekoliko sati razlike, igrali svoje utakmice'', rekao je Babarogić.\nPredsednik Zajednice superligaša smatra da bezbednost oko Autokomande u subotu nije bila na potrebnom nivou.\n''Koliko je meni poznato, policija je imala samo prijavljenu utakmicu između Crvena zvezda i Vojvodine, a da je meč Partizana i Slobode Point Sevojno 'registrovan' posredstvom medija. Organi reda nisu bili konsultovani oko zamene domaćinstva između crno–belih i Užičana. Na sve to, policija obezbeđuje i finale Dejvis kupa, na koje je došlo oko hiljadu Francuza'', rekao je Babarogić.\nBabarogić smatra da bi saopštenje Crvene zvezde o odgovornosti za napad trebalo da bude preciznije.\n''Moj stav o celom slučaju je poznat. Na žalost, dozvolili smo da jedan banalan slučaj preraste u skandal velikih razmera. Ne slažem se da su za napad odgovorni ljudi iz Zajednice, ali mislim da smo mogli da sprečimo ovu neprijatnu situaciju'', zaključio je Babarogić.\nGrubor: Grobari u vreme napada bili u Humskoj\nPartizan se nije oglasio zvaničnim saopštenjem, niti odgovorio na poziv Zvezde da se ogradi od huligana, a kao razlog je što crno - beli kažu da to nisu njihovi navijači.\n"Naši navijači su u to vreme bili u Humskoj, ne znam ko je bio u komšiluku i ko je odgovoran za incidente", rekao je generalni sekretar Darko Grubor i dodaje da pravi navijači bodre svoj tim, a da ovakvim stvarima treba da se bavi policija.\n"Čudno je da za vreme trajanja našeg meča neko odluči da napadane komšijski stadion. Prave razmere incidenta i ko je odgovoran utvrdiće policija", dodao je Grubor.\nZajednica klubova JSL\nFUDBAL Super liga: Zvezda šampion, pobeda Partizana, prekidi u Pazaru, gužva na dnu\nFUDBAL Đurić: Ako pobedimo Zvezdu - titula!\nFUDBAL Lazović: Imamo bar još pet sudija Mažićevog kvaliteta


Pronađeni rezultati za pojam: kraljica elizabeta iiHARI PRKOSI KRALJICI Nakon saopštenja kojim je Britanija bila šokirana, princ odlučio da koristi devojačko prezime princeze Dajane\nMegan se požalila svojim prijateljima prošle nedelje, nakon što je kraljica Elizabeta II zabranila njoj i Hariju da koriste termin “kraljevski” u svojim brendovima. Par je kasnije objavio neobično saopštenje u kojem se žali da ih palata tretira drugačije od ostalih članova kraljevske porodice.\nMegan i Hari sa kraljicom\n- Megan je rekla da ona i Hari nisu imali izbora nego da izađu sa javnim saopštenjem. Ona je ukazala da ako neko treba da se oseća uvređenim, to treba da budu oni – objasnio je njen prijatelj.\n– Oni nikada nisu nameravali da izvuku korist iz upotrebe termina “kraljevski”, a insinuacije da oni zloupotrebljavaju svoje privilegije su apsurdne.\nMegan takođe veruje da je kraljica bila pod pritiskom da donese takve restrikcije na upotrebu termina, jer je Hari njen “miljenik i drugi to ne mogu da podnesu”. Nakon što je kraljica zabranila paru da koriste reč “kraljevski” u njihovom brendu “Saseks rojal”, Hari i Megan su prošlog petka objavili saopštenje u kojem su pristali na takav zahtev ali ukazali da Elizabeta II nema “nadležnost” nad tim terminom.\n“Dejli mejl” je tada pisao da se Megan požalila prijateljima o tome i rekla im da ne postoji “pravna zabrana” koja bi nju i Harija sprečila da ga koriste. Par se u saopštenju takođe požalio na drugačiji tretman od ostalih članova kraljevske porodice.\n“Iako je za ostatak porodice presedan otići i potražiti posao van institucije, za vojvodu i vojvotkinju od Saseksa određen je period od godine dana, nakon kojeg će se ponovo razmotriti odluke. Prema sporazumu, vojvoda i vojvotkinja od Saseksa razumeju da se od njih traži da se povuku sa kraljevskih dužnosti i da ne preduzimaju reprezentativne aktivnosti u ime njenog veličanstva kraljice”, naveli su još u saopštenju.\nPažljivo su sročili saopštenje - Megan i Hari\n- Megan je rekla da je razlog što su ona i Hari napravili svoj sajt “Saseks rojal” na prvom mestu da bi bili što je moguće transparentniji. Ono što je napisano je bilo pažljivo sročeno i nikako nije bio prigovor kraljici.\nHari je trenutno u Edinburgu\nPrinc Hari je trenutno u Edinburgu u Škotskoj zbog ispunjavanja poslednje runde kraljevskog angažmana, nakon što su se on i Megan povukli sa zvaničnih dužnosti krajem decembra prošle godine. Megan se neće pojaviti u Edinburgu, ali će se naći sa Harijem u Londonu 5. marta radi ceremonije dodele nagrada za bolesno i povređeno vojno osoblje. Insajder je za “Dejli mejl” rekao da Megan nema problema da boravi u Velikoj Britaniji.\n- Megan ide pravo u London, a ne Edinburg jer je to Harijeva stvar – objasnio je taj izvor.\n– Ona je rekla da će sa Harijem nastaviti da se uzdiže iznad ljubomore i sitničavosti i fokusirati se na dobro koje stvaraju i da budu što bolji roditelji svom sinu Arčiju. Ona je rekla da će nastaviti da podržava Harija jer on od svih njih ima najviše integriteta i lojalnosti.\nPar će zvanično prestati da obavlja kraljevske dužnosti 31. marta\nHari je u Edinburgu u sredu lansirao “Trevalist”, novu, ekološki orijentisanu turističku agenciju, a od prisutnih je tražio da ga zovu “samo Hari”. Njegovo angažovanje je najavljeno prošle godine kad su pale kritike na račun Saseksovih zbog upotrebe privatnih aviona uprkos govorima o ekologiji – uključujući četiri puta za 11 dana u avgustu.\nMegan i Hari će obaviti svoje poslednje dužnosti u Britaniji, pre zvaničnog odvajanja para 31. marta.


Medojević odgovara na CEDEM-ovu anketu: Sve što objave je propagandna poruka režima | Montenegro BOJKOT\nMedojević odgovara na CEDEM-ovu anketu: Sve što objave je propagandna poruka režima\tOctober 27, 2009\nIstraživanje Centra za demokratsku tranziciju da većinu građana zbunjuje najava bojkota opozicije pojedinih lokalnih izbora pokušaj je stvaranja atmosfere pritiska na neke opozicione lidere da od toga odustanu, smatra lider Pokreta za promjene Nebojša Medojević.\n„CEDEM uvijek forsira pojedine opozicione stranke, a druge čija se politika ne sviđa šefu režima pokazuje manjim i onda se plasira teza što bi išli na bojkot kada nam dobro ide kao partiji“, rekao je Medojević.\nPrema njegovim riječim, stanje u društvu i državi je dramatično i nije trenutak da se gledaju rejtinzi političkih partija nego sudbina države i naroda.\n„CEDEM ne smatram bilo kakvom istraživačkom organizacijom već aktivnim dijelom propagande režima i njihove rezultate analiziram iz političkog ugla“, rekao je Medojević.\nOn tvrdi da je CEDEM organizacija koja do sada nije rekla nijednu riječ protiv vlasti i da je po tome jedina nevladina organizacija u Crnoj Gori ali i šire.\n„Sumnjam u njihovu objektivnost i bilo šta oni objave tretiram kao propagandu poruku režima“, rekao je Medojević.\nOn je kazao da rezultati ankete pokazuju da je režim ima problema i da nema adekvatan odgovor na najavu opozicionih partija da će bojkotovati lokalne izbore.\n„To bi trebalo da bude putokaz liderima opozicije kuda treba dalje planirati političke akcije“, smatra on.\nMedojević je ocijenio da opozicija nije iznijela politički plan šta želi da postigne bojkotom, ali da je on više puta predlagao da bojkot lokalnih izbora treba da bude početak.\n„Da se na njemu iskristališe opoziciono jedinstvo i da to bude test za sve parlamentarne stranke da li su spremne da promijene strategiju političkog djelovanja“, rekao je Medojević.\nOn je ocijenio da dok opozicija ne saopšti građanima jasan plan, oni će biti zbunjeni.\n„Slažem se da postoji određena nejasnoća u djelovanju opozicije ali to sigurno nije zbog PZP-a. Ta partija ima od jula prošle godine jasan plan o zajedničkom djelovanju opozicije, jedinstevnoj listi, zbog čega smo pretpjeli pravu golgotu“, rekao je on.\nOn je ponovio da bi opozicija trebalo da pozove svu demokratsku javnost- nevladine organizacije, medije, nezavisne intelektualce, sindikate, koje žele da Crna Gora postane normalna demokratska država i koje smatraju da to ne može da postane sa Vladom na čijem je čelu premijer Milo Đukanović.\n„Da svi artikulišemo jasan politički cilj da Đukanović podnese ostavku, da se otvore razgovori sa svim partijama u Crnoj Gori, uz učešće predsjednika države i Skupštine“, rekao je Medojević.\nPrema njegovim riječima, trebalo bi da da bude otvoren dijalog o kreiranju vlade nacionalnog spasa i stvaranju mininalnih političkih uslova za mirnu tranziciju Crne Gore.\n„Da ta Vlada kad obavi poslove koji su vezani za tu fazu tranzicije totalitarnih režima u demokratska društva organizuje fer demokratske izbore na kojima će građani moći slobodno da se izjasne“.\nMedojević je rekao da ima mnogo izazova i da treba vidjeti kako će se političke partije i šira društvena elita opredijeliti.\n„Ovo nije vrijeme kada su veliki politički izazovi istorijskog karaktera da bi taj teret mogao da padne samo na parlametarne opozicione partije, ali je istina da one treba da budu kostur tog opštenarodnog demokratskog pokreta“, zaključio je Medojević.


MEDOJEVIĆ: Šverc cigareta veći u prvih sedam mjeseci 2021. nego u istom periodu lani – Portal Luca\nMEDOJEVIĆ: Šverc cigareta veći u prvih sedam mjeseci 2021. nego u istom periodu lani\nU prvih sedam mjeseci ove godine država je naplatila 26,5 miliona evra akciza za cigarete. U istom periodu prošle godine kada turista skoro da nije ni bilo, pa je potrošnja cigareta u julu bila značajno manja, država je naplatila 27,5 miliona eura, saopštio je lider Pokreta za promjene Nebojša Medojević.\n“Šverc je bio ogroman i prošle godine i kretao se i do 70% tržišta i država je gubila između 50-60 miliona eura zbog nenaplaćene akcize i PDV. Ono što zabrinjava je da je udio crnog tržišta u prvih sedam mjeseci ove godine u porastu, sto znači da i ova Vlada štiti i podržava šverc cigareta i pljačku državnog budžeta. Manja naplata akciza na cigarete u prvih sedam mjeseci ove godine u poređenju sa istim periodom prošle, inače katastrofalne godine, nedvosmsleno ukazuje na povećani šverc i udio crnog tržišta”, naveo je Medojević.\nKako je dodao, očigledno da Koordinator svih koordinatora svih službi bezbjednosti nema odgovor na njegova pitanja.\n“To može da znači da stvarno nema pojma odakle šverc i koje strukture stoje iza njega ili da li i ova Vlada učestvuje u švercu i za to dobija odgovarajuću korupcionašku nadoknadu od švercera. Javna propaganda da će ova Vlada da raskrsti sa švercom cigareta ne poklapa se sa brojevima. Stvarnost je drugačija i neko treba da odgovara za ovoliku štetu koja se nanosi građanima i budžetu države”, poručio je Medojević.


Mart 10, 2021 16:46\nKako je saopštilo Ministarstvo za evropske integracije, Joksimović je sagovornika upoznala sa reformama koje Srbija sprovodi u procesu pregovora sa Evropskom unijom, posebno onima u oblasti vladavine prava i ekonomije.\n"Sve što smo do sada postigli jačajući demokratiju, ali i ukupnu efikasnost države, između ostalog i uz veliku podršku Nemačke i Evropske unije, omogućilo je da naša zemlja u doba globalne krize pokaže izuzetnu otpornost u suočavanju sa teškim posledicama pandemije po društvo i privredu", rekla je Joksimović.\nNaglasila je da je fleksibilan odgovor na izazove omogućio da građani budu prioritetno zaštićeni, pre svega odgovarajućom zdravstvenom zaštitom, ali i podrškom privredi kako bi sačuvali svoja radna mesta.\nMinistar Joksimović je navela da očekuje da se pregovori o članstvu sa EU uskoro nastave po novoj metodologiji jer smo, kaže, održivim načinom na koji realizujemo zacrtane ciljeve kada je pristupanje u pitanju, pokazali da možemo da doprinesemo oporavku i revitalizaciji i same Unije.\n"Uvereni smo da za ovakav odnos Vlade Srbije prema pitanju članstva u EU imamo punu podršku Nemačke, kao jednog od naših strateških političkih i ekonomskih partnera", istakla je Jadranka Joksimović.\nMarijan Vendt je u razgovoru sa ministrom posebno ukazao na doprinos Srbije stabilnosti Zapadnog Balkana.\nPoslanik Bundestaga je rekao da naša zemlja kao najveći ekonomski i politički partner EU na ovom prostoru značajno doprinosi kredibilitetu i uspešnosti ideje evropske perspektive svojim inicijativama za unapređenjem regionalne saradnje, posebno u razvoju ekonomije i infrastrukture.\nJoksimović sa Hanom - Srbija na dobrom putu, nastaviti reforme 9\nMilić: Tenzije na Kosovu samo uvod u energetska pitanja 82\nDačić: Jednostrane akcije na KIM moraju da prestanu 41\nVučić sa ambasadorima zemalja članica Kvinte: Deeskalacija krize na severu KiM 59


Povodom odluke o doktoratu Siniše Malog, osvanula ova poruka ispred FON-a (FOTO) - Infobrif\nPovodom odluke o doktoratu Siniše Malog, osvanula ova poruka ispred FON-a (FOTO)\nObjavljeno 10.05.2019. u 17:29\nTANJUG/ KABINET PREDSEDNICE VLADE SRBIJE/ SLOBODAN MILJEVIC\nStručna komisija Fakulteta organizacionih nauka u Beogradu, zaključila je nedavno da doktorska disertacija koju je aktuelni ministar finansija Siniša Mali odbranio 2013. godine na tom Fakultetu, nije plagijat.\nOvakva odluka izazvala je brojne reakcije u javnosti, a građanska inicijativa „Ne davimo Beograd“, postavila je ispred zgrade fakulteta tablu kao sovjevrstan vid protesta zbog takve odluke stručne komisije i kao poruku nastavnom osoblju FON-a da osuđuju njihovo postupanje.\n„Na ovom mestu 8. maja 2019. godine Fakultet organizacionih nauka je izgubio i ono malo ugleda što je imao. Time je ova zgrada prestala da bude Fakultet. U gašenju fakukteta su učestvovali Siniša Mali, etička komisija i nastavno-naučno veće. Fakultet je uhašen bez pobune“, napisali su iz ove inicijative.\nPoruka nastavnom osoblju Fakulteta organizacionih nauka da osuđujemo njihovo postupanje. Inicijativa Ne davimo Beograd poziva akademsku zajednicu da spreči dalje unižavanje ugleda Univerziteta u Beogradu.\nUniverzitet nije mali!https://t.co/eABlFoO0m9 pic.twitter.com/EuHmLVYVRT\n— Ne davimo Beograd (@nedavimobgd) May 10, 2019\nIncijativa „Ne davimo Beograd“ poziva akademsku zajednicu da spreči dalje unižavanje ugleda Univerziteta u Beogradu.\n„To je njihova dužnost kao intelektualaca, intelektualki i akademskih građana i građanki. Ukoliko to ne učine, dovode u pitanje ugled i integritet Univerziteta u Beogradu. Studentima i studentkinjama će poslati poruku da su njihovi profesori i profesorke kukavice i da se akademsko poštenje ne vrednuje“, napisali su u saopštenju.\nUpozoravaju i da je svojom odlukom, Nastavno-naučno veće omalovažilo rad svih poštenih i vrednih studenata i studentkinja koji su svojim radovima doprineli razvoju nauke.\n„Nastavno osoblje Fakulteta organizacionih nauka je uspostavilo opasan presedan koji može imati dalekosežne posledice u oblasti akademskog integriteta na samom Fakultetu ali i celom Univerzitetu u Beogradu“, upozorili su.\nCINS: Stručna komisija FON-a potvrdila odluku da doktorat…\nInače, stručna komisija Fakulteta organizacionih nauka zaključila je da doktorat aktuelnog ministra finansija Siniše Malog nije plagijat i predlažu da se Mali promoviše u zvanje doktora nauka.\nKomisija u izverštaju, u koji je Tanjug imao uvid, navodi da su sproveli softversku analizu korišćenjem programa Turnitin koji predstavlja „mehaničku“ analizu sličnosti teksta.\n„Izveštaj je pokazao da je ukupan indekst sličnosti 16 odsto što se poklapa i sa rezultatima analize obavljene 2014. godine kada je korišćen softver iThenticate“, navodi se i izverštaju i dodaju da je od 153 izvora koje je Mali koristio u radu, devet iskuljučeno jer su objavljeni nakon odbrane doktorata Malog.\n„Od preostala 144 izvora samo jedan ima indeks sličnosti od dva odsto, sedam od jedan odsto, a preostalih 136 indeks manji od jedan odsto. Pomenuta struktura identifikovanih izvora upućuje na zaključak da ne postoje elementi sistematskog preuzimanja tuđih tekstova“, navodi se u izveštaju.\n„Učešće ovih nalaza se kreće na nivou od oko sedam odsto od ukupnog obima rada, gde je bitno naglasiti da isti nemaju nikakav uticajna na predmet istraživanja, ciljeve , testiranje hipoteza, rezultate i naučni doprinos disertacije“, navodi se u izveštaju.\n„Kandidat je u samo dva od 126 slučajeva korišćenja znakova navoda upotrebio za citiranje odgovarajućih delova teksta. Sve ostalo korišćeno je za citiranje izvora literature i pojedinih termina.Postoje delovi teksta gde su morali da se koriste znaci navoda, a ukupan obim rada za koji je stručna komisija identifikovala ovaj propust je sedam odsto“, navodi se u izveštaju.\nDoktoratFakultet organizacionih naukaKomisijaNe davimo BeogradSiniša Mali\nOgromne gužve u Beogradu: Situacija “branik do branika” (FOTO)\nTraže 193 radnika – ovo su najpotrebnija zanimanja